Η ανάδυση του αθεϊσμού στις ΗΠΑ\nΑποστολέας Θέμα: Η ανάδυση του αθεϊσμού στις ΗΠΑ (Αναγνώστηκε 1453 φορές)\n« στις: 03 Σεπτεμβρίου, 2007, 12:53:00 μμ »\nΗΠΑ: πέντε βιβλία αλλάζουν την εικόνα του «πιο χριστιανικού κράτους στον κόσμο»\nΜπεστ σέλερ οι νέοι αθεϊστές\nΕνα σημαντικό κύμα διανοουμένων που βρίσκεται σε μετωπική σύγκρουση με τη θρησκεία αναδύεται τα τελευταία χρονια στις ΗΠΑ.\nΗ θρησκεία παίζει μεγάλο ρόλο στις ΗΠΑ. Οπως και η άρνησή της...\nΤουλάχιστον πέντε βιβλία των αποκαλούμενων Νέων Αθεϊστών έγιναν μπεστ σέλερ. Το «Τέλος της Πίστης» και το «Επιστολή σε ένα Χριστιανικό Εθνος» του Σαμ Χάρις, το «Λύνοντας τα Μάγια» του Ντάνιελ Ντένετ, η «Θεϊκή Πλάνη» του Ρίτσαρντ Ντόκινς και σήμερα «Ο Θεός Δεν Είναι Τέλειος» του Κρίστοφερ Χίτσενς. Τα αμερικανικά ΜΜΕ σκανδαλίστηκαν αρκετά, επιτέθηκαν με ορμή, αλλά και «παραφούσκωσαν» το φαινόμενο.\nΠαρά την έντονη καχυποψία, σύμφωνα με το περιοδικό «Nation», αυτοί οι τέσσερις έγιναν συγγραφείς που θα πρέπει κάποιος να διαβάσει. Το αξιοσημείωτο γεγονός δεν είναι αυτά καθεαυτά τα βιβλία (οξείες αχαλίνωτες επιθέσεις κατά της θρησκείας, με διαφορετικά στιλ γραφής), αλλά ότι πέτυχαν να αγγίξουν τον μέσο αναγνώστη και να γίνουν μπεστ σέλερ. Μήπως αυτό συνέβη επειδή οι Αμερικανοί κουράστηκαν από τη θρησκοληψία των τελευταίων ετών; Θα ήταν παρήγορο -μα πολύ αισιόδοξο- εάν μπορούσαμε να το εξηγήσουμε ως σημείο πολιτισμού.\nΩστόσο, η επιτυχία των νέων αθεϊστών να αντανακλά κάτι σημαντικό όσον αφορά το κοινό τους. Παλαιότερα στις ΗΠΑ, οι αθεϊστές και οι κοσμικοί ανθρωπιστές ήταν μια ντροπαλή μειονότητα -σχεδόν χωρίς φωνή, σε θέση άμυνας, που τους χλεύαζαν, τους απειλούσαν και τους αγνοούσαν. Οπως σημειώνει η Σούζαν Τζέικομπαϊ, στο βιβλίο της «Freethinkers», συνέπεσε η πιο δραματική προεδρική ομιλία όλων των εποχών να γίνει στον καθεδρικό της Ουάσιγκτον, τρεις ημέρες μετά την 11η Σεπτεμβρίου του 2001. Ηταν τόσο μεστή σε θρησκευτική ορολογία που ακουγόταν σαν κήρυγμα. Την απηύθυνε ο πρόεδρος Τζορτζ Μπους περιτριγυρισμένος από εκπροσώπους εβραίων, μουσουλμάνων και χριστιανών, αλλά δίχως κάποιον που να αντιπροσωπεύει τα 10 εκατομμύρια των μη θρησκευόμενων Αμερικανών. Σε αυτή τη σημαντική στιγμή για την Ιστορία των ΗΠΑ, ήταν σαν να μην υπήρχαν.\nΠόσοι οι άπιστοι;\nΤα χρόνια που ακολούθησαν γνωρίζουμε με πόσο ζήλο πολιτικοποιήθηκαν οι συντηρητικοί χριστιανοί και πώς οι Ρεπουμπλικανοί αγκάλιασαν τα αιτήματά τους, κυρίως ενάντια στην έκτρωση και στον γάμο μεταξύ ομοφυλοφίλων. Συχνά ακούμε ότι μόνο ένα μικρό ποσοστό των Αμερικανών πολιτών δεν πιστεύει στον Θεό και ότι, σύμφωνα με φετινή δημοσκόπηση του περιοδικού «Newsweek», το 91% πιστεύει. Αυτό, όμως, δεν αληθεύει. Πόσοι άπιστοι υπάρχουν; Είναι δύσκολο να απαντηθεί με ακρίβεια. Σύμφωνα με την έρευνα για την αμερικανική θρησκευτική ταυτότητα, 1 στους 7 Αμερικανούς δηλώνει άθρησκος. Η πιο πρόσφατη έρευνα -η Baylor Religion Survey- υποστηρίζει ότι πρέπει να αναπροσαρμοστεί ο αριθμός αυτός, αποκλείοντας εκείνους που πιστεύουν σε κάποιον θεό, αλλά δεν ανήκουν σε κάποια θρησκεία. Δίκαιη, αλλά λίγο αναξιόπιστη: Υπολογίζει όλους εκείνους που πιστεύουν σε μια «ανώτερη δύναμη» -αλλά όχι στον Θεό- σαν να πιστεύουν στον Θεό.\nΕνα γενικότερο ζήτημα, που επηρεάζει αυτές τις έρευνες, είναι ότι οι ερωτηθέντες διστάζουν να δώσουν απαντήσεις που να μην είναι ευρέως αποδεκτές σε μια κοινωνία που το να πιστεύεις είναι ο κανόνας. Δίνοντας επιπλέον τις επιλογές «Δεν είμαι σίγουρος» και «Θα προτιμούσα να μην απαντήσω», σχεδόν 1 στους 4 Αμερικανούς, δεν πιστεύει.\nΟλα αυτά βοηθούν στην κατανόηση της δημοτικότητας των νέων αθεϊστών. Η μεγάλη επιτυχία τους είναι ότι μίλησαν σε αυτούς και αντ\_' αυτών. Αυτοί οι συγγραφείς αφιερώθηκαν στο να «λύσουν τα μάγια» που έκανε η θρησκευτική επιρροή, στο να ξεπεράσουν μια κατάσταση όπου όλοι οι άλλοι τομείς της καθημερινότητας μπορούν να δέχονται αναλυτική κριτική, ενώ η πίστη έχει γίνει επίκεντρο, αλλά έχει απαλλαχθεί από κάθε σοβαρή συζήτηση.\nΟσο για τις κριτικές ότι το «παράκαναν», φυσικά, έτσι είναι. Τα πολλά τους ελαττώματα είναι άρρηκτα συνδεδεμένα με τα δυνατά τους σημεία. Δείχνουν ελάχιστη κατανόηση για τη θρησκεία και ελάχιστο ενδιαφέρον. «Επιτιθέμενοι στη θρησκεία, αυτοί οι τέσσερις σπάνε το ταμπού να μιλήσουν σοβαρά γι\_' αυτήν. Μαχόμενοι ενάντια στο φαινόμενο που θεωρούν ότι κατακλύζει τη ζωή στην Αμερική, αξίζουν θαυμασμό για το κουράγιο και τη δύναμή τους», έγραψε ο Ρόναλντ Αρονσον στο περιοδικό «Nation».\nΟι νέοι αθεϊστές έβγαλαν πολλούς Αμερικανούς από το αίσθημα ντροπής που τους έπνιγε. Η αισιοδοξία του Διαφωτισμού έδινε κάποτε στους άπιστους ελπίδα για έναν καλύτερο κόσμο εάν ήταν βασισμένη στον Μαρξισμό, στη δημοκρατία, στην επιστήμη ή στην εκπαίδευση. «Αυτή η επίθεση πρέπει να μας κάνει να σκεφτούμε πιο πολιτικά και φιλοσοφικά», υποστηρίζει ο Αρονσον. «Αυτό απαιτεί, σαν πρώτο βήμα, τη δημιουργία μιας συμμαχίας μεταξύ των άπιστων και των φυσικών τους συμμάχων: τα πολλά εκατομμύρια των Αμερικανών που ανήκουν, θεωρητικά, σε μια θρησκεία, αλλά, ουσιαστικά, ζουν χωρίς να έχουν επαφή ούτε με τη θρησκεία ούτε με τον Θεό ή ανήκουν σε μια εκκλησία, αλλά είναι \_"τακτικοί αθεϊστές\_", καθώς και τους πολλούς πιστούς που πιστεύουν σε έναν θεό μακρινό, ο οποίος δεν έχει καμία σχέση με τον κόσμο ή τους ίδιους».\nΑυτοί οι πιστοί, καθώς και εκείνοι που θεωρούν τους εαυτούς τους «πνευματικούς» και επαγγελματίες άπιστους, εξηγούν το γιατί το 32% των Αμερικάνων (σύμφωνα με τη μελέτη του Pew) θέλουν λιγότερη θρησκευτική επιρροή στην κυβέρνηση, το 24% θεωρεί ότι ο Μπους μιλάει πολύ για την πίστη και την προσευχή, το 28% δε θεωρεί τις ΗΠΑ χριστιανικό έθνος και ένα, αυξανόμενο, 48% θεωρεί ότι οι Χριστιανοί συντηρητικοί το παράκαναν με το να προσπαθούν να επιβάλουν στη χώρα τις χριστιανικές τους αξίες. Λέτε να υπάρχει... σωτηρία;


Διεθνές φεστιβάλ κινηματογράφου Πάτρας – festival.culture.gr\nΈνα φεστιβάλ που ξεφεύγει από το πνεύμα του «συνηθισμένου», του καθημερινού, της συντηρητικότητας. Μια πρωτοποριακή εναλλακτική πρόταση στα πολιτιστικά πράγματα της πόλης μας, ενδυναμώνεται και ανανεώνεται με την υποστήριξη των πιο προοδευτικών «φωνών».\nΤο φεστιβάλ της πόλης μας γεννήθηκε από το όραμα μίας ανεξάρτητης και ελεύθερης πλατφόρμας κινηματογραφικής έκφρασης, με επίκεντρο τον ίδιο τον άνθρωπο και ότι τον περιβάλλει. Στοχεύοντας στον κριτικό και ουσιαστικό διάλογο μεταξύ των θεατών και των δημιουργών (νέων κυρίως) από όλο τον κόσμο, αλλά και στην ευαισθητοποίηση και στον προβληματισμό του κοινού για τα μεγάλα κοινωνικοπολιτικά ζητήματα που απασχολούν τον πλανήτη μας.\nΠροβάλλοντας την κινηματογραφική τέχνη που υπηρετεί τις αξίες του ανθρωπισμού, της ελευθερίας και της δικαιοσύνης και συμβάλλοντας μέσα από διαφορετικές θεματικές αφετηρίες και αισθητικές προσεγγίσεις, στην προσπάθεια για μια σχέση ισορροπίας, σεβασμού και ευθύνης του ανθρώπου προς τον άνθρωπο, την κοινωνία και τη φύση.\nΤο Διεθνές Φεστιβάλ Κινηματογράφου της Πάτρας πραγματοποιήθηκε από 30/9 έως τις 6/10/2012 στον πολυχώρο Πολιτισμού και Ψυχαγωγίας «ΙΝΤΕΑΛ»\nTags: ΔΗΜΟΣ ΠΑΤΡΑΣ\nΑπρίλιος 2016 Ίδρυμα Μιχάλης Κακογιάννης\nNext story Διεθνές Φεστιβάλ Πάτρας\nPrevious story Αrk festival Πάτρα


Σταματίνα Τσιμτσιλή: Μας έδειξε τι παίζει με τον γιο της στο σπίτι - Mothersblog.gr\nΚάθισε στο πάτωμα και ξεκίνησε το παιχνίδι με τον μικρό Γιάννη.\nΓια την Σταματίνα Τσιμτσιλή τα παιδιά της είναι η απόλυτη προτεραιότητα γι΄αυτό και φροντίζει να βρίσκει χρόνο να περνά μαζί τους.\nΌταν λοιπόν η παρουσιάστρια του " Happy Day" επιστρέφει σπίτι, πέρα από τις υποχρεώσεις σε ότι αφορά την φροντίδα τους, αφιερώνει χρόνο και για παιχνίδι.\nΑπό τα τρία της παιδιά, ο Γιάννης, που θα γίνει τριών ετών τον προσεχή Απρίλιο, είναι αυτός που τρέχει αμέσως στη μαμά του διεκδικώντας όλη την προσοχή της. Η Σταματίνα Τσιμτσιλή έχει μοιραστεί στο παρελθόν αρκετές στιγμές με τον μοναχογιό της να παίζουν μαζί, να είναι στην κουζίνα παρέα με τις αδελφές του ή να έχει αποκοιμηθεί στην αγκαλιά της.\nΜάλιστα μέσα από την εκπομπή μιλάει πολύ συχνά για τα παιδιά της και τι κάνουν στο σπίτι. Τις προάλλες, είχε αποκαλύψει ότι ο γιος της ζηλεύει λίγο τις αδελφές του, αλλά έχει αρχίσει να εκφράζει κι εκείνος τις καλλιτεχνικές ανησυχίες του.\n«Ο Γιάννης βλέπει τα κορίτσια που παίζουν πιάνο και ζηλεύει και μου λέει “να σου παίξω και εγώ κάτι”. Του απαντάω παίξε μου το “σ’ αγαπώ μαμά” και αρχίζει “σ’ αγαπώ μαμά, σ’ αγαπώ μαμά, σ’ αγαπώ μαμά”. Είναι πολύ γλυκούλης και νομίζει ότι παίζει ένα τραγούδι», είχε πει χαρακτηριστικά. «Στο μυαλό του μπορεί να παίζει ολόκληρη συναυλία», είπε ο συνεργάτης της κι εκείνη απάντησε με χιούμορ: «Νομίζει ότι είναι ο Μπετόβεν».\nΧθες η παρουσιάστρια μας έδειξε μέσα από Insta Story τι έπαιξε με τον γιο της. Όπως θα δείτε, μαμά και γιος έφτιαξαν παζλ με αγαπημένους παιδικούς ήρωες.\nΣτη gallery που ακολουθεί θα δείτε κι άλλες στιγμές, που έχει μοιραστεί μαζί μας η παρουσιάστρια, με τον γιο της.


Δολοφονία Καλλιθέα: «Έβρισε τους γονείς μου και την έσπρωξα», λέει ο συζυγοκτόνος - Newsbomb - Ειδησεις - News\nΕΛΛΑΔΑ 06/11/2020 08:52\nΚαι ενώ αρχικά, σύμφωνα με το CNN Greece, ο σύζυγος προσπαθούσε να στρέψει τις έρευνες σε κάποια δήθεν ληστεία στην οποία θύμα ήταν η 37χρονη, τελικά ομολόγησε ότι την έσπρωξε εκείνη έπεσε στο έδαφος και την άφησε εκεί και έφυγε.\n«Εγώ δεν ήθελα να δώσω συνέχεια και έτσι, πήγα στη τραπεζαρία, πήρα το κατσαβίδι που είχα πάνω στο τραπέζι και πήγα να φύγω. Όμως η E....είχε σταθεί στο διάδρομο δίπλα στο μπάνιο και δεν άφηνε να περάσω....... Εκείνη την στιγμή, η E....άρχισε να βρίζει τον Θεό και την Παναγία για εμένα και τους γονείς μου και άπλωσε και χέρι πάνω μου για να με σπρώξει. Για να την αναγκάσω να κάνει στην άκρη, εγώ έσπρωξα την E....με το δεξί μου χέρι στον δεξί της ώμο, κοντά στο στήθος, με αποτέλεσμα αυτή να χάσει την ισορροπία της και να πέσει κάτω στο πάτωμα του μπάνιου. Θυμάμαι ότι όπως έπεφτε η E.....χτύπησε με την αριστερή της πλευρά πάνω στον νιπτήρα του μπάνιου. Δεν την ακούμπησα κάπου αλλού».


Πραγματοποιήθηκε η συνάντηση ομάδων Γ΄Εθνικής με Περιφέρεια | Rethemnos News\nΑΘΛΗΤΙΚΑ 19.06.2020 18:00\nΠραγματοποιήθηκε η συνάντηση ομάδων Γ΄Εθνικής με Περιφέρεια\nΣήμερα το πρωί πραγματοποιήθηκε η συνάντηση των Κρητικών ομάδων που θα συμμετέχουν φέτος στον Όμιλος Κρήτης, με τον Περιφερειάρχη κύριο Σταύρο Αρναουτάκη και τον Αντιπεριφερειάρχη κύριο Νίκο Συριγωνάκη.\nΤο κλίμα ήταν εξαιρετικό και απο πλευράς Περιφέρειας δώθηκαν δεσμεύσεις να μπει η Περιφέρεια κεντρικός χορηγός στις φανέλες όλων των ομάδων και να αναλάβει τις μετακινήσεις των ομάδων.\nΑναλυτικά η ανακοίνωση του ΑΟ ΑΡΗ ΠΕΡΙΒΟΛΙΩΝ ΡΕΘΥΜΝΗΣ:\n«Πραγματοποιήθηκε σήμερα η συνάντηση της επιτροπής που ορίστηκε στην Παγκρήτια σύσκεψη( που πραγματοποιήθηκε με πρωτοβουλία του ΑΟ ΑΡΗ ΠΕΡΙΒΟΛΙΩΝ ΡΕΘΥΜΝΗΣ) με τον Περιφερειάρχη Κρήτης, κύριο Σταύρο Αρναουτάκη.\nΗ επιτροπή αποτελούνταν από τους προέδρους της ΕΠΣ Κρήτης Νίκο Τζώρτζογλου (ΕΠΣ Ηρακλείου), Τίτο Χνάρη (ΕΠΣ Ρεθύμνου), και Μιχάλη Παπαγεωργίου αναπληρωτή πρόεδρο της ΕΠΣ Λασιθίου αλλά και από 4 παράγοντες τεσσάρων σωματείων της Γ’ Εθνικής του κρητικού ομίλου, κ.κ. Μανώλη Βαρούχα από ΑΟ Άρη, Πολύδωρο Ντακάκη από Άρη Σούδας, Αλέξανδρο Φουκαράκη από Πόρο,Κώστα Ζαχαριά από ΑΟΑΝ και τον πρόεδρο του Γιούχτα κύριο Νίκο Μπουνάκη. Ο πρόεδρος της ΕΠΣ Χανίων απουσίαζε καθώς είχε εφημερία στο νοσοκομείο Χανίων.\nΣτην αρχή τον λόγο πήρε ο πρόεδρος του ΑΡΗ όπου αναφέρθηκε στο σημαντικό ζήτημα των μετακινήσεων, όπου σύμφωνα με υπολογισμούς φτάνουν κοντά στις 6.000 ευρώ για κάθε ομάδα.\nΤα άλλα αιτήματα που συζητήθηκαν ήταν τα εξής:\n1.Να βρεθεί κάποια ασφαλιστική όπου θα αναλάβει την ασφάλεια των ποδοσφαιριστών σε περίπτωση όπου υπάρξει κάποιος τραυματισμός.\n2.Η διαιτησία, και συγκεκριμένα ζητήθηκε να μιλήσει η περιφέρεια με την ΕΠΟ και οι ορισμοί των διαιτητών να γίνονται εντός Κρήτης. Υπήρξε συμφωνία στοσυγκεκριμένο αλλά διαφώνησαν για τους ορισμούς ντόπιων διαιτητών.\n3.Συζήτηση για παρουσία των θεατών, ενώ υπήρξε κουβέντα για το τηλεοπτικό.\nΟ κύριος Αρναουτάκης δεσμεύτηκε η Περιφέρεια Κρήτης να μπει κεντρικός χορηγός στις φανέλες των ομάδων και να αναλάβει εξολοκλήρου τα έξοδα για τις μετακινήσεις των ομάδων».


WifiForward, για την επέκταση του Wi-Fi\nHome / /inet / WifiForward, για την επέκταση του Wi-Fi\nSecWorld /inet 17 Φεβρουάριος, 2014 4:32 μμ\nΗ συνεχής επέκταση της χρήσης ασύρματης τεχνολογίας και η συνεχώς αυξανόμενη ζήτηση των χρηστών για περιεχόμενο, οδήγησαν ένα ετερόκλητο σύνολο εταιρειών στη δημιουργία μιας νέας συμμαχίας.\nΠρόκειται για συνολικά 18 εταιρείες μεταξύ των οποίων οι Comcast, Time Warner Cable, Charter Communications, Google και Microsoft, οι οποίες συνέστησαν μία μορφή συμμαχίας με στόχο την επέκταση της πρόσβασης στα δίκτυα Wi-Fi. Η συμμαχία έχει την ονομασία WifiForward και σύμφωνα με τη Wall Street Journal, θα επιχειρήσει να πιέσει την αμερικανική κυβέρνηση στην απελευθέρωση φάσματος, μεγαλύτερου εύρους, για την κάλυψη των αναγκών παροχής περιεχομένου.\nΜέχρι σήμερα κάθε εταιρεία που συμμετέχει στη WifiForward, πίεζε μεμονωμένα προς την ίδια κατεύθυνση. Με τη σύνθεση των δυνάμεων που επιχειρείται, πιθανολογείται η ελπίδα για μεγαλύτερη επιτυχία. Μέσω της αύξησης του διαθέσιμου φάσματος συχνοτήτων για μεταδόσεις Wi-Fi, θα επέλθει κάλυψη των συνεχώς αυξανόμενων αναγκών, στις Ηνωμένες Πολιτείες.\nΣύμφωνα με τη Cisco Systems, ο μέσος αμερικανός «καταναλώνει» 1,4GB περιεχομένου ανά μήνα, για το 2013. Από αυτό τον όγκο δεδομένων το 57% διακινείται μέσω δικτύων Wi-Fi. Υπολογίζεται ότι έως το 2018, ο όγκος δεδομένων που καταναλώνεται στις ΗΠΑ μηνιαίως, ανά χρήστη, θα ανέλθει στα 9GB, με το 64% από αυτό το σύνολο να αφορά δίκτυα Wi-Fi.\nΑξιοσημείωτη είναι η απουσία από τις τάξεις της συμμαχίας, εταιρειών παροχής υπηρεσιών κινητής τηλεφωνίας. Ειδικότερα, εταιρείες όπως οι AT&T και Verizon προτιμούν να εκμεταλλευτούν τις επενδύσεις που πραγματοποίησαν, κατά το πρόσφατο παρελθόν, στη δημιουργία αυτόνομων δικτύων LTE (4G).\nΑντίθετα, η Google, που πρωτοστατεί στη δημιουργία της WifiForward, έχει πραγματοποιήσει σημαντικές επενδύσεις στον τομέα της τεχνολογίας Wi-Fi. Ενδεικτικά, στις Ηνωμένες Πολιτείες η Google, σε συνεργασία με άλλες εταιρείες, έχει δημιουργήσει 250.000 hotspots (σημεία ασύρματης πρόσβασης στο Διαδίκτυο). Επιπλέον, η Microsoft, όπως και η Google, θεωρούν ότι η βελτίωση της πρόσβασης σε δίκτυα Wi-Fi θα δώσει σημαντική ώθηση σε τομείς όπως το Cloud Computing και η παροχή υπηρεσιών μέσω Διαδικτύου (Web services).\nWifiForward, για την επέκταση του Wi-Fi was last modified: Φεβρουάριος 17, 2014, 4:53 μμ by SecWorld\nUpdated on 17/02/2014 16:53 by SecWorld\nFiled Under: /inet Tagged With: wi-fi, wififorward


Ομιλία Commencement 2017 HAEF-Ομιλία Commencement 2017\nΣΤΗΝ ΤΕΛΕΤΗ COMMENCEMENT 2017\nΕκπρόσωποι της Εκκλησίας και της Πολιτείας.\nΚυρίες και Κύριοι γονείς, απόφοιτοι, μαθητές και μαθήτριες της τάξης του ‘17.\nΤο 88ο Commencement Exercises του Κολλεγίου, η Τελετή Αποφοίτησης για την τάξη του ‘17, είναι η γιορτή των τελειοφοίτων μας· η μεγάλη ετήσια γιορτή του Κολλεγίου.\nΣήμερα, είναι ημέρα χαράς. Για σας, για τους γονείς σας για τους δασκάλους σας. Ξεκινάτε μια καινούργια περίοδο στην ζωή σας, με στήριγμα την προετοιμασία σας στο Κολλέγιο, η οποία προδικάζει και την πορεία για τις επόμενες σπουδές σας. Οι επιτυχίες σας στις πανελλαδικές εξετάσεις και στο ΙΒ μας δικαιώνουν, μας τιμούν. Η εισαγωγή σας σε πανεπιστήμια διεθνούς κύρους του εξωτερικού και οι προβλέψεις για την εισαγωγή σας σε σχολές των ελληνικών πανεπιστημίων μας κάνουν όλους υπερήφανους.\nΗ νέα φάση της ζωής σας συνεπάγεται αβεβαιότητες, μέσα σε ένα κόσμο που αλλάζει ταχύτατα, με καινούργιες, διαφορετικές, συχνά πρωτόγνωρες προκλήσεις. Ο κόσμος μετασχηματίζεται, τα αγαθά μεταλλάσσονται. Η πρόοδος και η ευμάρεια στηρίζονται όλο και περισσότερο στην άυλη περιουσία των ιδεών, της γνώσης, των δεξιοτήτων, της εξειδίκευσης. Σήμερα, οι άυλες διασυνδέσεις καταργούν τα φυσικά σύνορα των χωρών, δημιουργώντας την παγκοσμιοποιημένη κοινωνία της γνώσης. Οι πληροφορίες είναι εύκολα προσβάσιμες σε όσους και όποιους γνωρίζουν τι ζητούν και πού να το αναζητήσουν, μια πραγματικότητα που καθιστά τον ανταγωνισμό πολύ ευρύτερο και δυσκολότερο. Η αξία, όμως, των πληροφοριών δεν έγκειται στο πλήθος τους, αλλά στην επιλεκτική τους σύνθεση-- από αυτήν τη διεργασία άλλωστε προκύπτει η δημιουργία.\nΗ δημιουργία οδηγεί στην ανάπτυξη, προσωπική και συλλογική, η οποία προϋποθέτει πάντα συνεργασία. Η συνεργασία βασίζεται στην αναγνώριση της αξίας και της προσφοράς μεταξύ των συνεργατών· στην ανταλλαγή των ιδεών, την αποδοχή των διαφορών, τον σεβασμό της προσωπικότητας. Τους σύγχρονους συνεργάτες μπορεί να χωρίζουν κρατικά σύνορα και γλώσσες, αλλά τους συνδέει το διαδίκτυο και η lingua franca.\nΓια αυτήν ακριβώς την σύγχρονη κοινωνία της γνώσης είναι ανεκτίμητη η γενική σας παιδεία-- δηλαδή ένα σύνολο γνώσεων, αλλά και τα εργαλεία να αξιολογείτε τις γνώσεις, να τις κρίνετε και να τις επεξεργάζεστε.\nΑυτήν την παιδεία επιδιώξαμε να σας δώσουμε στο Κολλέγιο, μαζί με τις θεμελιακές ηθικές αξίες με τις οποίες θα πρέπει να πορευθείτε στις επόμενες σπουδές σας, στην Ελλάδα και στο εξωτερικό. Οι θεμελιακές ηθικές αξίες θα σας κατευθύνουν όχι μόνον να παράγετε σωστά, αλλά και να αναγνωρίζετε και να εκτιμάτε την εργασία των άλλων, να σέβεστε την «πνευματική ιδιοκτησία», ως προϊόν δημιουργικής σκέψης, σύνθεσης γνώσεων και παραγωγικής εμπειρίας. Παρόλο που η έννοια της «πνευματικής ιδιοκτησίας» έρχεται σε ευθεία αντιπαράθεση με την σχολική αποστήθιση που καταργεί την ελευθερία της άποψης και της ιδέας και εισάγει ένα ηθικό υπόβαθρο για αντιγραφή.\nΤο Κολλέγιο διεύρυνε τον χαρακτήρα της ελληνικής σχολικής παιδείας σε διεθνή κλίμακα. Μαζί με τα οικογενειακά και κοινωνικά σας εφόδια, σας ανοίγεται ο δρόμος ώστε να διαδραματίσετε ένα σημαντικό, ίσως και ηγετικό ρόλο, στην προκοπή της πατρίδας μας. Οι πρωτότυπες ιδέες, ο σεβασμός σε θεσμούς, η διαφάνεια σε διαδικασίες, η αναγνώριση των συνεργατών σας, η αξιοκρατία σε επιλογές, από κοινού με την έγνοια για τους γύρω σας θα είναι η πυξίδα για τις επιλογές και τις αποφάσεις σας.\nΤελειόφοιτες και τελειόφοιτοι 2017,\n«Είναι ώρα να πούμε τα λιγοστά μας λόγια /γιατί η ψυχή μας αύριο κάνει πανιά» - για να μνημονεύσουμε τον πάντα καίριο Σεφέρη. Σήμερα αποχαιρετάτε το σχολείο, τα χρόνια της μαθητικής συνύπαρξης, τους χώρους που σας πλαισίωσαν και σας στέγασαν. Σας εύχομαι καλή συνέχεια και καλή αντάμωση, πάντα στον δρόμο της γνώσης, της δημιουργίας και της προόδου.\n________________ ΠΑΥΣΗ ________________\nΠριν από 33 χρόνια το Κολλέγιο θέσπισε το «President’s Award».\nΕπιτρέψτε μου φέτος, τελευταία μου χρονιά ως President, να απονείμω ένα Award post mortem, ως απότιση ενός οφειλομένου χρέους τιμής σε έναν σπουδαίο: στον Στέφανο Δέλτα.\nΟ Στέφανος Δέλτας έδωσε την προσωπική του περιουσία για να γίνει το Κολλέγιο. Η οικονομική του συμβολή είναι αναμφισβήτητα σημαντική. Σήμερα, όμως, εξαίρουμε το όραμά του που καθόρισε την εκπαιδευτική μας πολιτική και τις αξίες με τις οποίες πορευόμαστε επί 92 χρόνια.\nΔιαβάζουμε στα τρία άρθρα του στο Περιοδικό Εργασία του 1932:\nΣκοπός του Κολλεγίου δεν είναι μόνον η γνώση, αλλά και οι δεξιότητες οι οποίες συντελούν «στην γένεση και ανάπτυξη περιεργείας και ενδιαφέροντος στα παιδιά για περαιτέρω σπουδή, πρωτοβουλία στη σκέψη και στη δράση και πνεύμα συνεργασίας χάριν κοινού σκοπού. Η Μέση Εκπαίδευση δεν έχει σκοπό να βγάζει σοφούς, αλλά να μορφώνει τον άνθρωπο, τον πολίτη.» Το motto στον θυρεό μας, το έμβλημα του Κολλεγίου «ΑΝΔΡΑΣ ΤΡΕΦΟΝ», προβάλλει επιγραμματικά τι πράττει και σε τι αποσκοπεί το σχολείο: διαμορφώνει Πολίτες, χρηστά μέλη της κοινωνίας.\nΟι συνεργάτες επιλέγονται αξιοκρατικά. Αναφέρω ενδεικτικά τις βασικές επιλογές του Δέλτα: τον President Homer Davis και τον συνδιευθυντή Δημήτρη Γεωργακάκη που, όπως εμφαντικά τονίζει ο Γ. Φυλακτόπουλος, κλήθηκαν να πραγματοποιήσουν το όραμα του Κολλεγίου. Ο ίδιος ο Δέλτας δεν θέλησε να γίνει Πρόεδρος του ΔΣ αλλά προσέφερε τις υπηρεσίες του από τη θέση του Ταμία στην χρηστή διαχείριση των χρημάτων του Κολλεγίου.\nΈγραψε ο Δέλτας: “τὸ περιβάλλον εἶναι πολὺ σημαντικὸς συντελεστής, αὐτὸ δὲν αμφισβητεῖται απὸ κανένα.” Η αντίληψη του αυτή οδήγησε στις πρωτοποριακές κτιριακές εγκαταστάσεις και στο τόσο ωραίο και λειτουργικό campus στο Ψυχικό, το οποίο μας φιλοξενεί απόψε.\nΠίστεψε ότι οι εξωδιδακτικές δραστηριότητες είναι εργαλεία μάθησης. Έτσι δημιουργήθηκαν με πανελλήνια πρωτοπορία τα μαθητικά συμβούλια και οι «όμιλοι» στους οποίους οι μαθητές καλλιεργούν τις ιδιαίτερες κλίσεις τους.\nΔιεμήνυσε έμπρακτα ότι χρειάζεται συνεργασία και όχι στείρα αντιπαράθεση με την Πολιτεία. Έτσι επετεύχθη και συντάχθηκε ο ιδρυτικός μας νόμος, σύμφωνα με τον οποίο το Κολλέγιο είναι ισότιμοσχολείο, η Αγγλική καθίσταται πρωτεύουσα γλώσσα μαζί με τα Ελληνικά και τα Γαλλικά· στο Κολλέγιο δίδασκαν Αμερικανοί καθηγητές· και η φοίτηση έγινε τότε επταετής, με αποδέσμευση στον τρόπο και στην σειρά διδασκαλίας της υποχρεωτικής ύλης, χωρίς να ανατρέπεται το συνολικό αναλυτικό πρόγραμμα της Πολιτείας.\nΞεκίνησε το Ίδρυμα Υποτροφιών του Κολλεγίου, το οποίο έδωσε και εξακολουθεί να δίνει πρόσβαση σε μαθητές από διαφορετικά κοινωνικά στρώματα λέγοντας: «δεν ήταν όμως σωστό ν' αποκλείονται παιδιά απόρων οικογενειών με συστατικά επιμελείας και Καλής διαγωγής, που μπορούν να εξελιχθούν καλοί και χρήσιμοι πολίται και να καταντά η εκπαίδευση και η μόρφωση, που δίνει το Κολλέγιο, ένα είδος προνομίου της ευπορούσης τάξεως».\nΜε βάση τις αρχές του Εκπαιδευτικού Ομίλου, το Κολλέγιο λειτούργησε ως πρότυπο με τον Δέλτα να τονίζει ότι το Κολλέγιο «θα ήταν ωφέλιμο για την προαγωγή της εκπαιδεύσεως στον τόπο μας».\nΈβαλε τις αμερικανικές αξίες στην αφετηρία του Σχολείου, χωρίς όμως να δημιουργήσει ένα ακόμα Αμερικανικό Κολλέγιο. Η αρχή αυτή έχει θεμελιωθεί με την διττή σύσταση του Διοικητικού Συμβουλίου και των Συμβουλίου των Επιτρόπων, δηλαδή την σύνθεση ανάμεσα στην ελληνική πρωτοβουλία και την αμερικανική εμπειρία. Πρόκειται για μια θαυμαστή σύλληψη η οποία προϋποθέτει την ανιδιοτελή και αγαστή συνεργασία των μελών των δύο Συμβουλίων, με αποκλειστικό γνώμονα το συμφέρον των μαθητών και των καθηγητών του Κολλεγίου.\nΘεωρώ, Κυρίες και Κύριοι, ιδιαιτέρως σημαντική αυτή την τελευταία απόφαση την οποία έλαβα ως President του Κολλεγίου: ότι, δηλαδή, το President’s Award 2017 απονέμεται post mortem στον ιδρυτή μας, τον οραματιστή και πραγματιστή Στέφανο Δέλτα, σε μια πρόκληση για το Κολλέγιο να ανατρέξει στο παρελθόν του, στην αφετηριακή του πρωτοπορία.\nΚυρίες και Κύριοι, αγαπητοί συνάδελφοι, αγαπητοί φίλοι, καθηγητές και μαθητές,\nΣας παρακαλώ να σηκωθούμε όλοι όρθιοι και να τηρήσουμε ενός λεπτού σιγή, στην μνήμη του κολλεγιακού ηγέτη, του τιμώμενου Στέφανου Δέλτα.


sabater hermanos - Photo 1sabater hermanos - Photo 2sabater hermanos - Photo 3sabater hermanos - Photo 4sabater hermanos - Photo 5\nΜΙΑ ΟΙΚΟΓΕΝΕΙΑ ΑΠΟ ΤΗΝ ΑΡΓΕΝΤΙΝΗ\nΑνατρέχοντας στο έτος 1937, ο Sebastian Sabater αφιερώνεται στην απόσταξη αρωματικών συνθέσεων και ειδικά του αμυγδαλέλαιου. Συνεχίζει την καριέρα του με τη μελέτη της χημείας, της μηχανολογίας και της αρωματοποιίας. Στη συνέχεια κατασκευάζει πρωτότυπες μηχανές για την δημιουργία σαπουνιών. Η επιτυχημένη πορεία του τον κάνει προμηθευτή μεγάλων εταιριών καλλυντικών.\nΤο 1966 ο υιός Sabater ταξιδεύει στη Γαλλία για εξειδίκευση στην αρωματοποιία και αργότερα στη Γερμανία για εμπορευματοποίηση των σαπουνιών. Κατά την επιστροφή, συνεργάζεται με τον Sebastian για την σύνθεση των αρωμάτων.\nΜΠΟΥΕΝΟΣ ΑΪΡΕΣ & ΒΑΡΚΕΛΩΝΗ\nΞεκινά λοιπόν, η μεγάλη εμπορική επιτυχία σε σειρές σαπουνιών με υψηλού επιπέδου αρώματα. Το 1993 τη σκυτάλη παίρνει η τρίτη γενιά Sabater, ιδρύοντας την εταιρία. Αφοί Sabater. Ανοίγοντας κατάστημα λιανικής στο Buenos Aires καινοτομούν με τα πέταλα σαπουνιού. Ωθούμενοι από την όλο και αυξανόμενη ζήτηση πραγματοποιείται η μεταφορά της εμπειρίας στην Βαρκελώνη, με σκοπό την ανάπτυξη στην Ευρώπη.\nTA SABATER HERMANOS ΣΤΗΝ ΑΘΗΝΑ\nΤο 2009 η ανάπτυξη της σαπωνοποιίας βρίσκει το τρίτο κατάστημα στην Αθήνα, που προσφέρει μια μεγάλη γκάμα σαπουνιών που φέρουν την υπογραφή της οικογένειας. Γιασεμί, μανόλια, αμύγδαλο, σοκολάτα, είναι μερικά από τα αρώματα που θα βρείτε σε διάφορες φόρμες καθώς και με την μορφή ροδοπέταλων.\nΠέραν της λιανικής πώλησης και έχοντας την αποκλειστική αντιπροσωπεία σε Ελλάδα και Κύπρο τα προϊόντα διατίθενται και σε χονδρική πώληση.\nΠατσουλί, Καρύδα, Αλόη, Cafe, Λεμόνι, Τριαντάφυλλο, Σοκολάτα, Κίτρο, Βούτυρο Karite, Σάνδαλο, Μανταρίνι, Κανέλλα, Κάναβη, Ginger, Λεβάντα, Γιασεμί, Άνθος πορτοκαλιού, Φράουλα, Μανόλια, Flor de lotto (Λουλούδι της Ιαπωνίας), Γρασίδι, Αμύγδαλο, Δενδρολίβανο, Μέλι, Μέντα.\nAceite de coco (Λάδι καρύδας), Pepita de Palma (Φοινικέλαιο), Lanolina (Λανολίνη).\n10553 , Αθήνα


Μυστήριο με το θάνατο 24χρονης YouTuber-Ήταν 8 μηνών έγκυος (pics) | Reader.gr\nΔευ, 13/07/2020 - 17:30\nΠέθανε, υπό άγνωστες μέχρι στιγμής συνθήκες, η YouTuber, Νικόλ Τία, που ήταν στον όγδοο μήνα της εγκυμοσύνης της.\nΗ είδηση του θανάτου της, όπως αναφέρει η Daily Mail, έγινε γνωστή σήμερα, μέσα από μια ανάρτηση στο Intsagram της χορεύτριας, που έγραφε ότι η 24χρονη βρέθηκε νεκρή το Σάββατο.\n«Με μεγάλη μας θλίψη ανακοινώνουμε σε όλους τους φίλους και τους fans της Νικόλ ότι εκείνη και ο αγέννητος γιος της, τον οποίο μαζί με τον σύζυγό της, είχαν ονομάσει Ρέιν, πέθαναν το Σάββατο το πρωί» γράφει η ανακοίνωση.\nΗ Νικόλ, street dancer που έγινε influencer, είχε μοιραστεί το ταξίδι της εγκυμοσύνης της με τους 123.000 followers της στο Instagram και το κανάλι της στο YouTube.\nΟ σύντροφός της, Μπόγκα, επίσης street dancer, ανέβασε το Σάββατο ένα βίντεο στο οποίο χόρευε με ένα παιδικό καρότσι και την προηγούμενη εβδομάδα είχε πει ότι πίστευε ότι ο γιος του θα γεννιόταν «τη Δευτέρα».\nΗ αιτία θανάτου της Τία παραμένει άγνωστη.\nΗ Νικόλ Τία


ΕΠΤΑ ΖΩΕΣ (SEVEN POUNDS) του Γκάμπριελ Μουτσίνο (2008) - myFILM.gr .:. Breaking entertainment news, movie reviews, sneak previews, film industry events and festivals, Cannes, Oscars, Hollywood awards. Featuring box office charts, Full HD movie trailers, screeners, film clips with subs, high-res Photos, large film database\nCinema: ΕΠΤΑ ΖΩΕΣ (SEVEN POUNDS) του Γκάμπριελ Μουτσίνο (2008)\nΗμερομηνία καταχώρησης: Κυριακή, 16 Νοέ. 2008 @ 02:16:08 EET - Συντάκτης : Jim Papamichos\nμε τους Γουίλ Σμιθ, Ροζάριο Ντόουσον, Γούντι Χάρελσον\nΕΝΑ ΔΙΑΦΟΡΕΤΙΚΟ ΧΟΛΙΓΟΥΝΤΙΑΝΟ ΣΕΝΑΡΙΟ\nΜια ερωτική ιστορία γεμάτη εκπλήξεις, που θέτει προκλητικά ερωτήματα για τη ζωή και το θάνατο, τις τύψεις και τη συγχώρεση, τους άγνωστους και τη φιλία, την αγάπη και τη λύτρωση, δημιουργώντας ανέλπιστους δεσμούς ανάμεσα στις μοίρες των ανθρώπων: Όταν οι τρεις παραγωγοί Τζέισον Μπλούμενταλ, Τοντ Μπλακ και Στιβ Τις διάβασαν το σενάριο του Γκραντ Νίπορτ με τίτλο ‘Επτά Ζωές’, κατάλαβαν ότι είχαν να κάνουν με κάτι τελείως ξεχωριστό, μια ιστορία που δεν τη συναντάς συχνά στο Χόλιγουντ. Έτσι θεώρησαν ότι ήταν η κατάλληλη ευκαιρία για να επανασυγκροτήσουν την ομάδα που τόσο επιτυχημένα είχε «δέσει» στην ταινία ‘Το Κυνήγι της Ευτυχίας’. Απευθύνθηκαν αρχικά στο γνωστό παραγωγό και συνέταιρο του Γουιλ Σμιθ Τζέιμς Λάσιτερ, ο οποίος ενθουσιάστηκε με τον κεντρικό χαρακτήρα του έργου και με τη μοναδικότητα της ιστορίας, προτείνοντάς την στο διάσημο ηθοποιό. «Με συνεπήρε η ιδέα του σεναρίου» λέει ο Σμιθ «καθώς και το κεντρικό του μήνυμα για την ανάγκη να προσδώσουμε ένα νόημα στη ζωή μας. Είναι μια απίστευτα σύγχρονη ερωτική ιστορία που δε νομίζω ότι έχουμε ξαναδεί στον κινηματογράφο».\nΈχοντας εξασφαλίσει τη συμμετοχή του Λάσιτερ στην παραγωγή και του Γουίλ Σμιθ στον πρωταγωνιστικό ρόλο, το επόμενο βήμα ήταν να κληθεί για τη σκηνοθεσία ο Γκαμπριέλ Μουτσίνο που είχε αναπτύξει μια πολύ ιδιαίτερη σχέση με τον Σμιθ στα γυρίσματα του φιλμ ‘Το Κυνήγι της Ευτυχίας’. Γνωστός για την ιδιαίτερη μέθοδό του στο να φτάνει στις καρδιές των χαρακτήρων μέσα από αυτοσχεδιασμούς και έντονες πρόβες, ο Ιταλός σκηνοθέτης ταίριαζε απόλυτα με τη δραματική ένταση της ταινίας. «Μερικές φορές θεωρούμε τη ζωή δεδομένη και μια ταινία μπορεί να μας υπενθυμίσει πόσο φευγαλέα, εύθραυστα και εφήμερα είναι όλα – αλλά ταυτόχρονα και πόσο μαγικά», λέει ο σκηνοθέτης σχετικά με το έργο. Ο Μουτσίνο ήταν κάτι παραπάνω από θετικός στην προοπτική να συνεργαστεί ξανά με τη συγκεκριμένη κινηματογραφική ομάδα: «Είναι πραγματικά εκπληκτικό το ότι μου επιτρέπουν να διατηρώ την Ευρωπαϊκή μου προσέγγιση, κάνοντας ταινίες στο Χόλιγουντ» λέει ο Μουτσίνο. «Όσο για τον Γουίλ Σμιθ, υπάρχει μια απίστευτη εμπιστοσύνη μεταξύ μας που τα καθιστά όλα δυνατά. Δεν έχω συνεργαστεί τόσο καλά και με τέτοια ευκολία με κανέναν άλλον σε ολόκληρη τη ζωή μου».\nCASTING ME ΙΔΙΑΙΤΕΡΕΣ ΕΥΑΙΣΘΗΣΙΕΣ\nΣτο έργο ‘Επτά Ζωές’ βλέπουμε μια πλευρά του Γουίλ Σμιθ που δεν είχε αποκαλυφθεί ποτέ σε καμιά άλλη ταινία του. Ο ίδιος παραδέχεται ότι βρήκε ιδιαίτερο ενδιαφέρον στις λεπτές αποχρώσεις του χαρακτήρα του: «Ο Μπεν προσπαθεί να προβεί σε πράξεις αγάπης αλλά δεν είναι ικανός να υποφέρει τον πόνο του να αγαπάς πραγματικά κάποιον», λέει ο πρωταγωνιστής. «Είναι το εντελώς αντίθετο από αυτό που είμαι εγώ στην πραγματικότητα: οι σκοτεινές σκέψεις του ήταν για μένα ένα πολύ δύσκολο συναισθηματικό πεδίο κατά τη διάρκεια της παραγωγής». Πέρα από την πρόκληση του να υποδυθεί αυτόν τον τόσο ιδιαίτερο χαρακτήρα ο Σμιθ εμπνεύστηκε από το ευρύτερο νόημα της ταινίας: «τόσο για μένα όσο και για τον Γκαμπριέλ, δεν ήταν απλά μια ταινία όπου δύο άνθρωποι συναντιούνται σε μια κρίσιμη στιγμή της ζωής τους, αλλά μια ερωτική ιστορία ανάμεσα στον άνθρωπο και την ανθρωπότητα».\nΓια το ρόλο της Έμιλι, που ανατρέπει όλα τα δεδομένα στη ζωή του Μπεν, ο σκηνοθέτης Γκαμπριέλ Μουτσίνο πρότεινε την πολυσυζητημένη νέα ηθοποιό Ροζάριο Ντόσον. Η Ντόσον έβαλε τα δυνατά της για να πάρει το ρόλο: «Είναι ένα από τα καλύτερα σενάρια που έχω διαβάσει ποτέ», λέει κατηγορηματικά. «Όλοι οι χαρακτήρες με συγκίνησαν με την αυθεντικότητά τους. Αγάπησα το χαρακτήρα της Έμιλι και ήξερα ότι ήθελα να ζήσω το ταξίδι της». Στην οντισιόν μαζί με τον Γουίλ Σμιθ, όλοι ήταν πια βέβαιοι ότι ο ρόλος ήταν δικός της. «Προσπάθησα να είμαι όσο το δυνατόν πιο αληθινή, και ο Μουτσίνο βοήθησε πολύ σε αυτό» εξηγεί η Ντόσον. «Ίσως είναι ο πιο ευαίσθητος άνθρωπος – πόσο μάλλον σκηνοθέτης – που γνώρισα ποτέ. Και η ταινία, κατά τη γνώμη μου, πραγματεύεται πολλά διαφορετικά είδη αγάπης: την αγάπη που ονειρεύεσαι, την αγάπη που πρέπει να αποδεχτείς, την αγάπη για τον εαυτό σου και πάνω από όλα την αγάπη για την ίδια τη ζωή».\nΕκτός από την Έμιλι, στο συναισθηματικό ταξίδι του Μπεν συμμετέχουν έξι ακόμα άγνωστοι. Ένας από αυτούς είναι ο Έζρα Τέρνερ, ένας τυφλός πιανίστας τον οποίον υποδύεται ο Γούντι Χάρελσον. Για να προετοιμαστεί επαρκώς για το ρόλο του, ο Χάρελσον ακολούθησε δύο παράλληλους δρόμους: παρακολούθησε μαθήματα πιάνου και ταυτόχρονα απευθύνθηκε στο Ινστιτούτο Μπράιγ για να μάθει να κινείται πειστικά ως τυφλός. «Όλοι αυτοί οι υπέροχοι άνθρωποι που γνώρισα κατά τη διάρκεια της προετοιμασίας ήταν άλλη μια επιβράβευση για τη συμμετοχή μου στην ταινία» λέει ο ταλαντούχος ηθοποιός. Ανάμεσα στους βασικούς χαρακτήρες συναντάμε επίσης τον Μάικλ Ίλι (που θα πρωταγωνιστεί στην επόμενη ταινία του Μάικ Λι ‘Miracle at St. Anna’) και τον Μπάρι Πέπερ (‘Οι Σημαίες των Προγόνων μας’, ‘Η Διάσωση του Στρατιώτη Ράιαν’, ‘Το Πράσινο Μίλι’).\nΗ ΑΙΣΘΗΤΙΚΗ ΤΗΣ ΤΑΙΝΙΑΣ\nΟ Γκαμπριέλ Μουτσίνο θέλησε να προσθέσει στην ταινία ένα επιπλέον επίπεδο αφήγησης εκμεταλλευόμενος την αισθητική της. «Μέσα από το στυλ του έργου ήθελα να δείξω ότι ο Μπεν ζει σε μια γυάλα και βλέπει τον κόσμο διαφορετικά. Περιβάλλεται από την ομορφιά αλλά αισθάνεται αποκομμένος από αυτήν, μέχρι να συναντήσει την Έμιλι». Για να αποτυπώσει αυτή τη συγκεκριμένη οπτική, ο Μουτσίνο απευθύνθηκε στο Γάλλο διευθυντή φωτογραφίας Φιλίπ Λε Σουρ, που συνεργάστηκε πρόσφατα με τον Ρίντλεϊ Σκοτ στην ταινία ‘Μια Καλή Χρονιά’. «Είχαμε συνεργαστεί στο παρελθόν σε ένα διαφημιστικό και μου φάνηκε εξαιρετικά ταλαντούχος» λέει ο σκηνοθέτης. «Χρησιμοποιήσαμε ως σημείο αναφοράς διάφορους γνωστούς πίνακες και στη συνέχεια ο Φιλίπ σχεδόν ‘ζωγράφισε’ την ταινία, ξεκινώντας από ένα μουντό τοπίο που εξελίσσεται σε έναν πολύχρωμο και φωτεινό κόσμο».\nΟ ΣΚΗΝΟΘΕΤΗΣ ΤΗΣ ΤΑΙΝΙΑΣ ΓΚΑΜΠΡΙΕΛ ΜΟΥΤΣΙΝΟ\n• ‘Το τελευταίο φιλί’ : Βραβείο David di Donatello Καλύτερου Σκηνοθέτη (η ταινία είχε προταθεί συνολικά για δέκα βραβεία David di Donatello, κερδίζοντας τελικά τα πέντε από αυτά)\nΆλλες ταινίες: ‘Το Κυνήγι της Ευτυχίας’ με τον Γουίλ Σμιθ, ‘Απιστίες’ με την Μόνικα Μπελούτσι.\nΓΟΥΙΛ ΣΜΙΘ (Μπεν Τόμας)\n•\t‘Ali’: Υποψήφιος για Όσκαρ A’ Ανδρικού Ρόλου\n•\t‘Το Κυνήγι της Ευτυχίας’: Υποψήφιος για Όσκαρ A’ Ανδρικού Ρόλου\nΥποψήφιος για Βραβείο Καλύτερου Ηθοποιού - Screen Actors Guild\n• "The Fresh Prince of Bel-Air" (τηλεοπτική σειρά): Υποψήφιος δύο φορές για Χρυσή Σφαίρα\n•\tEntertainer of the Year - NAACP Image Awards (1999)\n•\tShoWest's Male Star of Tomorrow (1995)\nΆλλες ταινίες: ‘Εγώ το Ρομπότ’, ‘Τα Κακά Παιδιά’, ‘Τα Κακά Παιδιά 2’, ‘Οι Άνδρες με τα Μαύρα’, ‘Οι Άνδρες με τα Μαύρα 2’, ‘Ημέρα Ανεξαρτησίας’, ‘Δημόσιος Κίνδυνος’, ‘Wild Wild West’, ‘Ο Θρύλος του Μπάγκερ Βανς’, ‘Καρχαριομάχος’ (δανείζει τη φωνή του στον κεντρικό χαρακτήρα Όσκαρ), ‘Hitch: Ο Μετρ Του Ζευγαρώματος’, ‘Six Degrees of Separation’, ‘Where the Day Takes You’, ‘Made in America’.\nΠρόσφατα: Πρωταγωνίστησε στην κωμωδία ‘Hancock’ και πριν από αυτό στην ταινία ‘Ζωντανός Θρύλος’.\nΆλλα στοιχεία: Ο Γουιλ Σμιθ ξεκίνησε την καριέρα του ως ραπ καλλιτέχνης: μαζί με το φίλο του Τζεφ Τάουνς σχημάτισαν το γκρουπ DJ Jazzy Jeff & the Fresh Prince και ηχογράφησαν πολλά άλμπουμ που έγιναν πλατινένια, κερδίζοντας 2 Grammy και 3 American Music Awards μεταξύ πολλών άλλων βραβείων. Με το πρώτο σόλο άλμπουμ του “Big Willie Style” κέρδισε 1 Grammy και 4 American Music Awards ενώ το επόμενο cd του "Willennium" έγινε διπλά πλατινένιο.\nΡΟΖΑΡΙΟ ΝΤΟΣΟΝ (Έμιλι Πόζα)\nΚινηματογραφικό ντεμπούτο: ‘Kids’ του Λάρι Κλαρκ\nΣημαντικότερες ταινίες: ‘Death Proof’, ‘Αμαρτωλή Πόλη’, ‘Αλέξανδρος’, ‘Rent: Όνειρα και Φιλοδοξίες’, ‘Clerks 2’, ‘Εγχειρίδιο Αναγνώρισης Αγίων’, ‘Ραγισμένο Γυαλί’, ‘Καλωσήρθατε στη Ζούγκλα’, ‘Λάγνα Ζωή’, ‘25η Ώρα’, ‘Οι Άνδρες με τα Μαύρα 2’, ‘Απιστίες στη Νέα Υόρκη’.\nΠρόσφατα: Την είδαμε στην ταινία ‘Παγιδευμένοι’ και στο πολιτικό δράμα ‘Explicit Ills’.\nΣύντομα: Θα πρωταγωνιστεί στην ταινία ‘Killshot’, μαζί με τον Μίκι Ρουρκ και την Ντάιαν Λέιν. Επίσης, θα αναλάβει ξανά το ρόλο της Γκέιλ στο πολυαναμενόμενο σίκουελ ‘Sin City 2’.\nΓΟΥΝΤΙ ΧΑΡΕΛΣΟΝ (Έζρα Τέρνερ)\n•\t‘Καμιά Πατρίδα για τους Μελλοθάνατους’:\nΒραβείο Καλύτερου Καστ - Screen Actors Guild\nΣημαντικότερες ταινίες: ‘Γεννημένοι Δολοφόνοι’, ‘Καλώς Ήλθατε στο Σαράγιεβο’, ‘Λεπτή Κόκκινη Γραμμή’, ‘Ανήθικη Πρόταση’, ‘Η Καλύτερη Παρέα’, ‘Ο Άντρας που Μισούσαν οι Γυναίκες’, ‘EdTV’, ‘Το Τελευταίο Κόλπο’, ‘Οι Λευκοί δε Μπορούν να Πηδήξουν’, ‘Η Χρηματαποστολή’, ‘Υποψήφιοι Ληστές’, ‘Παίξ’το Μέχρι Τέλους’.\nΠρόσφατα: Είχε τον πρωταγωνιστικό ρόλο στις ταινίες ‘Transsiberian’ και ‘Η Εξέγερση’.\nΆλλα στοιχεία: Είναι γνωστός ακτιβιστής για το περιβάλλον. Μαζί με τη γυναίκα του, Λόρα Λούι, έχουν δημιουργήσει το site www.voiceyourself.com που προωθεί τη δράση για μια πιο ισορροπημένη σχέση του ανθρώπου με τον πλανήτη.\nΗ δεύτερη συνεργασία του «κυρίαρχου» του box office Γουίλ Σμιθ με τον Ιταλό σκηνοθέτη Γκάμπριελ Μουτσίνο, αποδεικνύεται ακόμα πιο αποτυχημένη –τουλάχιστον σε καλλιτεχνικό επίπεδο- και από την πρώτη τους φιλμική συνεύρεση στο «Κυνήγι της Ευτυχίας» . Το προγενέστερο φιλμ μπορεί να έδωσε μια οσκαρική υποψηφιότητα στον διάσημο σταρ, σαν ταινία όμως δεν ήταν τίποτε περισσότερο από ένα καλοπροαίρετο πλην όμως ανέμπνευστο χολιγουντιανό μελόδραμα φορτωμένο με μια ιστορία που συγγένευε επικίνδυνα με τις κινηματογραφικές ιστορίες του δικού μας Νίκου Ξανθόπουλου. Το «Seven Pounds» μπορεί να μην φέρνει στο νου τον «φτωχό πλην τίμιο» έλληνα ηθοποιό, μοιράζεται όμως τις ίδιες αδυναμίες αν όχι περισσότερες...\nΟ αμήχανος Γουίλ Σμιθ περιφέρει τη θλιμμένη περσόνα του καθ’ όλη τη διάρκεια του φιλμ, σε ένα σενάριο που προσπαθεί έντονα να «χύσει το δάκρυ» του θεατή, ενώ πασχίζει απεγνωσμένα να διατηρήσει μια αινιγματική ατμόσφαιρα αλά Νάιτ Σιάμαλαν («Η Έκτη Άισθηση»). Δυστυχώς αποτυγχάνει παταγωδώς και στα δύο, μια και ούτε καταφέρνει να συγκινήσει ουσιαστικά παρά τον άκρατο μελοδραματικό τόνο, ούτε το αποκαλυπτικό φινάλε δικαιολογεί την –να το θέσω ευγενικά- εκτός τόπου και χρόνου ιστορία που κουβαλάει ο κεντρικός ήρωας. Έτσι, το μόνο που μένει είναι ένα βαρετό και αργό σε εξέλιξη ρομάντζο μεταξύ Σμιθ και Ροζάριο Ντόσον, η οποία και καταφέρνει να κλέψει την παράσταση από τον διάσημο συμπρωταγωνιστή της, με την εκφραστική ερμηνεία της. Συν τοις άλλοις, σπαταλιούνται και οι ικανότατοι Μπάρι Πέπερ και Γούντι Χάρελσον έχοντας καθαρά «διακοσμητικούς» ρόλους χωρίς ουσιαστική υπόσταση.\nΑπό την άλλη, ενώ ο σκηνοθέτης Γκάμπριελ Μουτσίνο «χτίζει» αρχικά το φιλμ σαν ένα πεσιμιστικό υπαρξιακό δράμα, σταδιακά το σενάριο αποκαλύπτει τα «κρυφά χαρτιά» του (λόγω των κινδύνων spoiler δεν αναφέρομαι περισσότερο σε στοιχεία της πλοκής) και γρήγορα η ταινία μεταβάλλεται σε μια αφελής «μεσσιανική» αλληγορία, η οποία επιδιώκει να εκβιάσει τα αισθήματά μας. Ενα καλό χολιγουντιανό δράμα έχει πάντα την έμφυτη τάση να «χειραγωγεί» τα συναισθήματα των θεατών και δυστυχώς το «Seven Pounds» το κάνει με τον χειρότερο δυνατό τρόπο, με απτή απόδειξη το γεγονός ότι το φιλμ διέκοψε στο αμερικάνικο box office το επιτυχημένο εμπορικό σερί του πάντα «αστραφτερού» Γουίλ Σμιθ. Τελικά, και ο «άγιος» φοβέρα θέλει...\nΟι "μούτες" του Γουίλ Σμιθ, αρχίζουν και μοιάζουν "επικίνδυνα", μεταξύ τους σε όλα τα φιλμ που γυρίζει. Επαναλαμβάνεται και "χαλάει" σιγά σιγά το υποκριτικό προφίλ του με τυποποίηση αλά - ήδη "χαλασμένου" - Νίκολας Κέιτζ! Τουλάχιστον, η αφηγηματική δομή της ταινίας δεν είναι "άρπα κόλα" και γενικά διακρίνεται μια βαθιά ανθρωπιστική και οικουμενική γεύση από το σενάριό της. Μοιάζει με σίκουελ του "ΚΥΝΗΓΙ ΤΗΣ ΕΥΤΥΧΙΑΣ". Επίσης ο Μουτσίνο κινηματογραφικά "έπαιξε" με περισσότερο ρεαλισμό στην περιοχή που θρίλερ και αγωνία απαιτούν μεγαλύτερη ευελιξία από την μονοδιάστατη και ευκόλως προβλέψιμη ίντριγκα. Σημειώστε, το εισπρακτικό κραχ της ταινίας στην Αμερική (αυτό δεν είναι τυχαίο), η πρώτη φορά που ο Γουίλ Σμιθ, αποτυχαίνει εντυπωσιακά στο Box Office, τα τελευταία χρόνια!\nWill Smith... Ben Thomas\nRosario Dawson... Emily Posa\nWoody Harrelson... Ezra Turner\nMadison Pettis... Connie's daughter\nBarry Pepper... Dan\nSarah Jane Morris... Susan\nMichael Ealy... Ben’s brother\nRobinne Lee... Sarah Jenson\nBill Smitrovich... George Ristuccia\nElpidia Carrillo... Connie Tepos\nDale Raoul... Hospital Volunteer\nBojana Novakovic... Julie\nGina Hecht... Dr. Breyer\nJack Yang... Apogee Engineer\nJudyann Elder... Holly Apelgren\nRyan Ochoa... Choir Boy\nJoe Nunez... Larry\nTim Kelleher... Stewart Goodman\nSteve Tom... Ben's Doctor\nMaShae Alderman... Ben's brother's wife\nDavid Burrus... Boy\nAUDIO VISUAL (Greece)\nΜέσος Όρος: 4.74


Ribeiro: Μια από τις παλαιότερες οινοπαραγωγικές περιοχές της Ισπανίας κάνει comeback - tromaktiko\nRibeiro: Μια από τις παλαιότερες οινοπαραγωγικές περιοχές της Ισπανίας κάνει comeback\n20 Οκτωβρίου 2018 04:54\nΌταν σκέφτεστε το ισπανικό κρασί, αυτό που έρχεται συνήθως στο μυαλό είναι η Rioja, μια περιοχή διάσημη για τα γεμάτα κρασιά της με ρουμπινί χρώμα από Tempranillo. Αλλά υπάρχουν πάνω από 70 περιοχές με ονομασία προέλευσης σε όλη την Ισπανία και πολλές άλλες περιοχές που φτιάχνουν όμορφα κρασιά που αξίζει να ανακαλύψετε.\nΗ Ribeiro είναι ένας από αυτούς τους κρυμμένους ισπανικούς θησαυρούς κρασιού, που ίσως δεν έχετε ακούσει ποτέ. Η πιο ευρέως φυτεμένη ποικιλία στο Ribeiro είναι η Treixadura. Δεν ακούγεται γνωστή; Είναι ένα νόστιμο λευκό κρασί όμως που μπορεί να σας εντυπωσιάσει.\nΟ τοπικός μύθος λέει ότι το πρώτο κρασί που πήγε στο έδαφος των Η.Π.Α. προέρχεται από την περιοχή Ribeiro και το έφερε ο Χριστόφορος Κολόμβος το 1492.\nΗ Ribeiro είναι μέρος της Γαλικίας, στη βορειοδυτική γωνία της Ισπανίας, που συνορεύει με τις ακτές του Ατλαντικού. Γνωστή ως «Πράσινη Ισπανία», η πλούσια βλάστηση της προέρχεται από την υψηλή ποσότητα βροχοπτώσεων και υγρασίας σε σύγκριση με τις περισσότερες ισπανικές περιοχές. Στο Γαλικία υπάρχουν πέντε Ονομασίες Προέλευσης: Ribeiro, Ribeira Sacra, Rías Baixas, Monterrei και Valdeorras. Ενώ ο πιο γνωστή ονομασία προέλευσης μπορεί να είναι η Rias Baixas (όπου το Albarino κλέβει την παράσταση), η Ribeiro είναι η παλαιότερη καταχωρημένη DO, από το 1932.\nΗ Ribeiro, που βρίσκεται περίπου 30 μίλια μακριά από τον ωκεανό, προστατεύεται από τις σκληρές ατμοσφαιρικές ατμοσφαιρικές συνθήκες από μια σειρά βουνών. Το μοναδικό της κλίμα, Ατλαντικού και Ηπειρωτικής Ευρώπης, επιτρέπει στα σταφύλια να ωριμάσουν πλήρως και να αναπτύξουν μια αρωματική πολυπλοκότητα, διατηρώντας παράλληλα τη φρεσκάδα που χαρακτηρίζει τα κρασιά της Γαλικίας. Στην τοπική διάλεκτο «ribeiro» σημαίνει το ποτάμι, και το νερό αποτελεί βασικό στοιχείο της περιοχής με τους καλύτερους αμπελώνες να φυτεύονται στις απότομες πλαγιές των τεσσάρων ποταμών που συγκλίνουν εδώ.\nΗ οινοποίηση στη Ribeiro χρονολογείται περίπου 2.000 χρόνια πριν όταν οι Ρωμαίοι το εισήγαγαν στην περιοχή. Κατά τη διάρκεια των αιώνων, η βιομηχανία κρασιού Ribeiro είχε τα σκαμπανεβάσματα της (ξεκινώντας με μια μεγάλη βουτιά τον 5ο αιώνα μ.Χ., όταν οι Βάρβαροι εισέβαλαν στην περιοχή και κατέστρεψαν τους αμπελώνες της.)\nΤα πράγματα άρχισαν να γίνονται καλύτερα τον 10ο αιώνα όταν έφθασαν οι Cistercian μοναχοί και άρχισαν να καλλιεργούν οινοποιήσιμα σταφύλια για χρήση σε θρησκευτικές τελετές. Κατά τη διάρκεια της ισπανικής χρυσής εποχής, κατά τον 16ο και 17ο αιώνα, η Ribeiro ήταν μια δραστήρια κοινότητα κρασιών με πολλά από τα κρασιά να εξάγονται στην Αγγλία όπου έγιναν πολύ δημοφιλή.\nΜια άλλη κάμψη σημειώθηκε κατά τη διάρκεια του 20ου αιώνα, καθώς πολλές ευρωπαϊκές κοινότητες κρασιού ξεκίνησαν να κάνουν μαζική παραγωγή. Οι αυτόχθονες ποικιλίες αντικαταστάθηκαν από μη γηγενείς ποικιλίες υψηλών αποδόσεων, με αποτέλεσμα κρασιά χαμηλότερης ποιότητας. Πολλοί από τους μικρούς, οικογενειακούς αμπελώνες στη Ribeiro εγκαταλείφθηκαν όταν τα κρασιά τους υποχώρησαν σε προτίμηση και δεν μπορούσαν πλέον να επιβιώσουν οικονομικά. Τα τελευταία 25 χρόνια υπήρξε μια συνεχής ανάκαμψη αυτών των παραμελημένων αμπελώνων. Όλοι αναπαλαιώθηκαν με γηγενείς ποικιλίες. Η επιστροφή στην παραδοσιακή οινοποίηση στη Ribeiro έχει επίσης ενισχυθεί με τη χρήση της σύγχρονης τεχνολογίας, επιτρέποντας ακόμη καλύτερη αμπελοκαλλιέργεια από ό, τι στο παρελθόν.\nΗ Ribeiro είναι μια περιοχή κυρίως μικρών αμπελοτεμαχίων (“coleiteiros”) που είναι χωρισμένα μεταξύ των οικογενειών που καλλιεργούν χειρωνακτικά τα αμπέλια και παράγουν κρασί από τα δικά τους σταφύλια. Υπάρχει επίσης μικρότερος αριθμός μεγάλων οινοποιείων και δύο κύριοι συνεταιρισμοί που συντηρούν πολλούς από τους μικρούς αγρότες στην δουλειά, αγοράζοντας τα σταφύλια τους.\nΤο 90% του οίνου που παράγεται στη Ribeiro είναι λευκός, συνήθως ένα μείγμα κυρίως Treixadura με άλλες αυτόχθονες ποικιλίες όπως Albarino, Godello, Torrontes, Loureiro και Lado. Η Treixadura παράγει ένα εξαιρετικά αρωματικό κρασί με νότες τροπικών φρούτων και λευκών λουλουδιών. Αυτά τα καλά ισορροπημένα λευκά κρασιά είναι φρουτώδη, με πολύ καλή οξύτητα και είναι τέλειοι συνοδοί σε πολλά πιάτα, από μαλακά τυριά και φρέσκα θαλασσινά μέχρι ωριμασμένα κρέατα και λουκάνικα.\nΤο κόκκινο κρασί Ribeiro αποτελείται από αυτόχθονα σταφύλια Caino, Brancellao, Mencia, Ferron και Souson. Αν και αντιπροσωπεύει μόνο το 10% της παραγωγής, τα κρασιά αξίζει να δοκιμαστούν λόγω του μοναδικού χαρακτήρα τους. έντονα με βαθύ χρώμα και πλούσια με μια ισορροπημένη οξύτητα στο στόμα. Υπάρχει επίσης μια πολύ μικρή ποσότητα Tostado, ένα μοναδικό, γλυκό κρασί από μια επιλογή από τα καλύτερα σταφύλια.


Browsing by Advisor "Γαζή, Έφη"\nΗ επίδραση της κράτησης στις στάσεις και στις προσλήψεις σχετικά με τη μετανάστευση και την Ευρώπη \nΞηρογιάννη, Ιωάννα (Πανεπιστήμιο Πελοποννήσου, 2016-09)\nΌταν η μνήμη πυροβολεί τη λήθη. Πολιτικοί πρόσφυγες του Εμφυλίου στην Τασκένδη. \nΠαπαδοπούλου, Γεωργία (Πανεπιστήμιο Πελοποννήσου, 2018-01)\nΗ παρούσα ερευνητική εργασία εκπονήθηκε στο πλαίσιο του Μεταπτυχιακού Προγράμματος Σπουδών «Κοινωνικές Διακρίσεις, Μετανάστευση και Ιδιότητα του Πολίτη» του Πανεπιστημίου Πελοποννήσου. Ασχολείται με την κοινωνική ένταξη ...\nΟι πρόσφυγες της Συρίας ζητούν άσυλο στην Ελλάδα. Η διαδικασία εξέτασης του ασύλου τους ως μνήμη και αφήγηση ζωής.


Όταν ακούς μια μέλισσα να ζουζουνίζει, να θυμάσαι...\nΠέμπτη, 23 Σεπτεμβρίου 2021, 01:44:00\nΗ μείωση του πληθυσμού των μελισσών είναι παγκόσμιο πρόβλημα.\nΤην επόμενη φορά που θ' ακούσεις μια μέλισσα να ζουζουνίζει, θυμήσου ότι μεγάλο μέρος της τροφής που καταναλώνουμε εξαρτάται από την επικονίαση, δηλαδή τη γονιμοποίηση των φυτών με τη μεταφορά γύρης.\nΌταν ακούς μια μέλισσα να ζουζουνίζει θυμήσου...\n...το 1/3 των καλλιεργειών που καταλήγουν στο πιάτο μας εξαρτάται από την επικονίαση των μελισσών και άλλων εντόμων, που μεταφέρουν τη γύρη και γονιμοποιούν τα φυτά. Περισσότερο από το 90% όλων των άγριων φυτών υπάρχουν χάρη στις μέλισσες και τα υπόλοιπα έντομα-επικονιαστές. Η αξία της επικονίασης από τις μέλισσες παγκοσμίως εκτιμάται σε περίπου 265 δισεκατομμύρια ευρώ.\nΗ μείωση του πληθυσμού των μελισσών έφτασε στο 53%, μόνο στην Ευρώπη. Αυτό οφείλεται σε πολλούς παράγοντες, όπως οι ασθένειες και τα παράσιτα, οι κλιματικές αλλαγές και οι πρακτικές που εφαρμόζονται στη βιομηχανική γεωργία. Οι μονοκαλλιέργειες και η χρήση θανάσιμων φυτοφαρμάκων εντείνουν το πρόβλημα.\nΌταν ακούς μια μέλισσα να ζουζουνίζει


8 μανικιούρ που θα αναδείξουν τη μαυρισμένη επιδερμίδα σας | VOGUE.GR\nΚαθώς η επιδερμίδα μας αποκτά το πολυπόθητο sun-kissed look, ποια είναι αυτά τα χρώματα στα νύχια που θα τονίσουν περισσότερο το μαύρισμά μας;\nΟι μήνες που ακολουθούν θα μας βρουν σίγουρα σε κάποια παραλία να απολαμβάνουμε το άγγιγμα του ήλιου, πάντα με ασφάλεια. Τα άκρα μας βρίσκονται στο επίκεντρο τους καλοκαιρινούς μήνες, φροντίζοντας το μανικιούρ αλλά και το πεντικιούρ μας να είναι πάντα περιποιημένα. Ποια είναι όμως αυτά τα χρώματα στα βερνίκια νυχιών, που αναδεικνύουν τη μαυρισμένη επιδερμίδα και κολακεύουν τα χέρια μας;\nΖωηρό φούξια, γλυκά παστέλ, φωτεινό κίτρινο και μπλε, πρωταγωνιστούν στα μανικιούρ της σεζόν και κάνουν το στυλ μας καλοκαιρινό και ακαταμάχητο.\nΟι απαλές αποχρώσεις\nΤα παστέλ βερνίκια νυχιών μπορεί να δείχνουν άτονα το χειμώνα. Το καλοκαίρι όμως ταιριάζουν ιδιαίτερα με το μαύρισμά μας, γι’ αυτό και επιλέγουμε για το μανικιούρ μας το χρώμα της λεβάντας, το baby blue, το απαλό mint.\nΤο λιλά μανικιούρ\nΤο παστέλ γαλάζιο μανικιούρ\nΤο απαλό mint μανικιούρ\nΤο cheddar yellow μανικιούρ\nΜια φωτεινή απόχρωση ανάμεσα στο κίτρινο και το πορτοκαλί είναι το ποπ χρώμα του καλοκαιριού που κάνει σίγουρα υπέροχη αντίθεση με το μαυρισμένο δέρμα.\nΤο χρυσό μανικιούρ\nΤα μεταλλιζέ όπως το χρυσό μανικιούρ ταιριάζουν σίγουρα στη sun-kissed επιδερμίδα μας και μας αρέσουν ιδιαίτερα συνδυασμένα με λευκό βερνίκι, σε εντυπωσιακά nail art.\nΦούξια και Κόκκινο μανικιούρ\nΤόσο το hot pink μανικιούρ, όσο και το διαχρονικό φωτεινό κόκκινο, ταιριάζουν ιδιαίτερα με τη χρυσαφένια επιδερμίδα του καλοκαιριού. Αυτά τα δύο έντονα χρώματα είναι must επιλογή και για τα πεντικιούρ της σεζόν.\nΑν ανήκετε στις πιστές φαν του nude, τότε το καλοκαίρι μπορείτε να το προσθέσετε στο μανικιούρ σας, αρκεί να βρείτε τη σωστή μπεζ απόχρωση που θα ταιριάζει με την επιδερμίδα σας και θα κάνει πιο κομψά τα άκρα σας.\nΗ δημοσίευση κοινοποιήθηκε από το χρήστη Sarah (@heluviee)\nΤο φωτεινό μπλε\nΤο γαλάζιο και το φωτεινό μπλε δημιουργούν υπέροχες αντιθέσεις με το μαυρισμένο δέρμα, οπότε είναι must για το καλοκαίρι. Αποφύγετε όμως το σκούρο navy blue.\nΔιαβάστε επίσης | Φρύδια: Τα 4 λάθη που σας προσθέτουν χρόνια\nΚΑΛΟΚΑΙΡΙΝΟ ΜΑΝΙΚΙΟΥΡ ΜΑΝΙΚΙΟΥΡ ΜΑΥΡΙΣΜΑ ΝΥΧΙΑ ΣΥΜΒΟΥΛΕΣ ΟΜΟΡΦΙΑΣ


Ένα νέο μοντέλο τηλεφώνου HTC 5G εμφανίζεται σε επίσημα έγγραφα | Techingreek.com\nΑσχέτως του ότι έχει πουλήσει το mobile τμήμα της εξ΄ ολοκλήρου στην Google, η HTC θα συνεχίσει να παράγει smartphones. Δεν έχουμε ακούσει τίποτα από την εταιρεία της Ταϊβάν ακόμα, αλλά οι αναφορές για ένα πιθανό 5G smartphone που σχεδιάζει να κυκλοφορήσει η HTC κατά το δεύτερο εξάμηνο του έτους αναδείχθηκαν τον Ιανουάριο.\nΛοιπόν, φαίνεται ότι η έκθεση ήταν αρκετά ακριβής, καθώς οι χρήστες στο AndroidSoul είδαν ένα smartphone HTC στο Bluetooth Launch Studio και πρόκειται για την υπηρεσία που εγκρίνει όλες τις μη κυκλοφορούμενες συσκευές που περιλαμβάνουν υποστήριξη Bluetooth.\nΤο νέο αυτό προϊόν της HTC με αριθμό μοντέλου 2Q6U κυκλοφόρησε στις 20 Απριλίου. Δεν πιστεύουμε ότι είναι τυχία η διαρροή του Evan Blass που δήλωσε πριν από λίγο καιρό ότι η HTC εργάζεται ήδη σε ένα smartphone 5G με τον ίδιο αριθμό μοντέλου.


ΜΠΛΕ ΑΚΡΙΔΑ: Καθηγητής του Χάρβαρντ: Η ΕΕ πρέπει να κουρέψει το χρέος της Ελλάδας -Οπως έγινε με τη Γερμανία το 1953\nΚαθηγητής του Χάρβαρντ: Η ΕΕ πρέπει να κουρέψει το χρέος της Ελλάδας -Οπως έγινε με τη Γερμανία το 1953\nΣτο δρόμο εξόδου από την ευρωκρίση η EE βρίσκεται εγκλωβισμένη σε επινοήματα και παθολογίες που την οδηγούν σε αδιέξοδα, υποστηρίζει ο Μπ. Φρίντμαν, καθηγητής στο Χάρβαρντ. Μόνη διέξοδος το...\nΌπως αναφέρει η Deutsche Welle, στο άρθρο του ο Αμερικανός καθηγητής δικαιώνει τον Γερμανό υπουργό Οικονομικών Βόλφγκανγκ Σόιμπλε που χαρακτήρισε καταστροφικά τα αποτελέσματα στις πρόσφατες ευρωπαϊκές εκλογές και συμπληρώνει ότι αυτό εν πολλοίς οφείλεται σε οικονομικούς παράγοντες και σε μια επαναλαμβανόμενη στην Ευρώπη παθολογική κατάσταση που κάνει την εμφάνισή της, όταν η πλειοψηφία των κατοίκων μιας χώρας είναι αντιμέτωπη με συνεχή καθήλωση των εισοδημάτων και του βιοτικού του επιπέδου.\nΗ παθολογία, την οποία επικαλείται ο Μπέντζαμιν Φρίντμαν, καθηγητής Πολιτικής Οικονομίας στο Χάρβαρντ, έχει να κάνει με την επιβολή περιοριστικής δημοσιονομικής πολιτικής. Οι εύρωστες οικονομικά χώρες στήριξαν τις αδύναμες με εγγυήσεις αλλά και με χρηματοδοτικά μέσα που τους επέτρεψαν να προχωρήσουν σε ανάληψη δανείων για την κάλυψη των δημοσιονομικών τους αναγκών. Αυτή η βοήθεια συνδέθηκε με προϋποθέσεις, όπως μείωση του χρέους και αύξηση των φόρων, κοντολογίς, με μια περιοριστική δημοσιονομική πολιτική. Επί πλέον ζήτησαν ως δεύτερη προϋπόθεση την δρομολόγηση δομικών μεταρρυθμίσεων. Το πρόβλημα των πρώτων όρων είναι ότι η περιοριστική δημοσιονομική πολιτική, παρά τα οικονομικά μοντέλα που αποδεικνύουν το αντίθετο, «πνίγουν» την οικονομική δραστηριότητα. Οι δυσκολίες των μεταρρυθμίσεων έγκεινται στο ότι είναι δύσκολα εφαρμόσιμες και η θετική τους επενέργεια γίνεται ορατή μόνο μεσοπρόθεσμα.\nΟ Μπένζαμιν Φρίντμαν\nΑλλά και ο διάλογος για την ευρωκρίση γίνεται μέσα από μια άξια προσοχής οπτική γωνία. Όταν δεν εξυπηρετούνται τα δάνεια, τότε οι δανειστές εμφανίζονται ως θύματα. Παράλληλα οι χώρες που δανείζονται εμφανίζονται στη δημόσια αντίληψη με το σύνδρομο της ενοχής. Υπό αυτήν την οπτική γωνία η Ευρώπη έχει επιστρέψει στον 19ο αιώνα, όταν ο στόχος ήταν μια δίκαιη και όχι μια αναπτυσσόμενη οικονομία. Το εάν η ευρωπαϊκή οικονομία έγινε πιο δίκαια δεν είναι ερώτημα της παρούσης στιγμής. Η ανάπτυξη όμως έμεινε στα μισά του δρόμου με συνέπεια την επίμονη στασιμότητα της ευημερίας για την πλειοψηφία των Ευρωπαίων.\nΚαι εδώ ο Γερμανός υπουργός Οικονομικών έχει δίκιο, όταν προειδοποιεί ότι όλα αυτά οδηγούν στην απομάκρυνση από τα φιλελεύθερα ιδεώδη και στη στροφή σε ξενοφοβικές ιδεολογίες αριστερής ή δεξιάς προέλευσης. Ο κίνδυνος για την Ευρώπη συνίσταται στην επανάληψη των εμπειριών που έγιναν στο διάστημα του μεσοπολέμου με τη μόνη διαφορά ότι οι προσπάθειες των ακραίων πολιτικών κινημάτων απευθύνονται πλέον εναντίον ολόκληρου του ευρωπαϊκού οικοδομήματος. Πώς μπορεί η Ευρώπη να «απελευθερωθεί» από αυτήν την κατάσταση; Γίνεται όλο και πιο δύσκολο, υποστηρίζει ο Αμερικανός καθηγητής. Στις χώρες της κρίσης δεν υπάρχει η αναγκαία δημοσιονομική ευχέρεια κινήσεων, κάτι που κάνει πλέον αναπόφευκτη την επιλογή αναδιάρθρωσης και ελάφρυνσης του χρέους τους.\nΟ Μπέντζαμιν Φρίντμαν δίνει ιστορικά παραδείγματα από την Ευρώπη και για τις δύο επιλογές, αναφερόμενος στις γερμανικές επανορθώσεις που ορίστηκαν στη Συμφωνία των Βερσαλλιών του 1919, και οι οποίες δεν καταβλήθηκαν ποτέ. Ή στη Διάσκεψη του Λονδίνου το 1953, όπου έγινε ευνοϊκή ρύθμιση του γερμανικού εξωτερικού χρέους με δραστική μείωσή του και μείωση των τόκων. Ένας ιστορικός συνόψισε τις αποφάσεις ως εξής: «Παρά το ότι οι συμμετέχοντες της διάσκεψης δεν έχασαν από το οπτικό τους πεδίο την ανεύθυνη στάση της Γερμανίας στη διαχείριση του εξωτερικού της χρέους και της ξένης ιδιοκτησίας η συμφωνία συντάχθηκε κατά τέτοιον τρόπο που να διασφαλίζεται το βιοτικό επίπεδο του γερμανικού λαού. Μείωση της ιδιωτικής κατανάλωσης θεωρήθηκε απαράδεκτη».


Open eClass | Ημερίδα - Η έρευνα των αρχαίων σ...\nΗμερίδα - Η έρευνα των αρχαίων συστημάτων ύδρευσ...\nΗμερίδα - Η έρευνα των αρχαίων συστημάτων ύδρευσης του Πειραιά στο πλαίσιο των έργων του ΜΕΤΡΟ - Βιντεομάθημα\nΟργάνωση: Εφορεία Αρχαιοτήτων Δυτικής Αττικής Πειραιώς και Νήσων Σχολή Πολιτικών Μηχανικών του Εθνικού Μετσόβιου Πολυτεχνείου.\nΤα έργα ύδρευσης της αρχαίας πόλης του Πειραιά, αποτελούν αναμφίβολα ένα ιδιαίτερα σημαντικό έργο της αρχαίας ελληνικής τεχνολογίας και περιλαμβάνουν φρέατα, υπόγειες δεξαμενές, ενωτικές σήραγγες και υδραγωγείο. Κατασκευάστηκαν σε διαδοχικές ιστορικές περιόδους που συμπίπτουν με αντίστοιχες αλλαγές στις κοινωνικές δομές και στην οργάνωση της πόλης, ώστε να καλύπτουν τις μεταβαλλόμενες ανάγκες υδροδότησης, με εναλλακτικές τεχνικές και επεμβάσεις στα προϋπάρχοντα έργα.\nΗ κατανόηση της λειτουργίας του αρχαίου υδροσυστήματος και η εξέλιξη του μέσα στο χρόνο, συνδέεται με ζητήματα που απασχολούν σήμερα τον τεχνικό κόσμο, όπως η αειφορία των κατασκευών, η ευφυής αξιοποίηση περιορισμένων υδατικών πόρων και η τροποποίηση υπαρχόντων συστημάτων ώστε να ανταποκρίνονται σε νέες ανάγκες και διαχειριστικές προτεραιότητες. Παράλληλα, συμβάλλει στην περαιτέρω προσέγγιση της κοινωνικής λειτουργίας και φωτίζει πτυχές της καθημερινής ζωής στην αρχαιότητα. Για το σκοπό αυτό απαιτείται διεπιστημονική προσέγγιση και συνέργεια πολλών γνωστικών πεδίων σε μία υπό εξέλιξη έρευνα που επιδιώκει να αποτελέσει ένα διαρκή διάλογο παρελθόντος, παρόντος και μέλλοντος, ανοιχτό σε εναλλακτικές ερμηνευτικές προσεγγίσεις.\nΗ πληροφορία δεν είναι διαθέσιμη.\nΟμιλίες που έγιναν μέσα στα πλαίσια της Ημερίδας\nΗ έρευνα των αρχαίων συστημάτων ύδρευσης του Πειραιά στο πλαίσιο των έργων του ΜΕΤΡΟ.\nΜια πρώτη θεώρηση.\nΣχολή - Τμήμα: 1. ΠΟΛΙΤΙΚΟΙ ΜΗΧΑΝΙΚΟΙ » Άλλο\nCC - Μη Εμπορική Χρήση - Παρόμοια Διανομή\nΚαλωσορίσατε στη σελίδα της Ημερίδας: Η έρευνα των αρχαίων συστημάτων ύδρευσης του Πειραιά στο πλαίσιο των έργων του ΜΕΤΡΟ. Μια πρώτη θεώρηση\nΤα έργα ύδρευσης της αρχαίας πόλης του Πειραιά, τα οποία αποκαλύφτηκαν κατά τις σωστικές ανασκαφές που διενεργήθηκαν στο πλαίσιο του έργου της ΑΤΤΙΚΟ ΜΕΤΡΟ «Επέκταση της Γραμμής 3: τμήμα Χαϊδάρι- Πειραιάς»αποτελούν αναμφίβολα ένα ιδιαίτερα σημαντικό έργο της αρχαίας ελληνικής τεχνολογίας. Περιλαμβάνουν φρέατα, υπόγειες δεξαμενές, ενωτικές σήραγγες και υδραγωγείο. Κατασκευάστηκαν σε διαδοχικές ιστορικές περιόδους που συμπίπτουν με αντίστοιχες αλλαγές στις κοινωνικές δομές και στην οργάνωση της πόλης, ώστε να καλύπτουν τις μεταβαλλόμενες ανάγκες υδροδότησης, με εναλλακτικές τεχνικές και επεμβάσεις στα προϋπάρχοντα έργα. Η κατανόηση της λειτουργίας του αρχαίου υδροσυστήματος και η εξέλιξη του μέσα στο χρόνο, συνδέεται με ζητήματα που απασχολούν σήμερα τον τεχνικό κόσμο, όπως η αειφορία των κατασκευών, η ευφυής αξιοποίηση περιορισμένων υδατικών πόρων και η τροποποίηση υπαρχόντων συστημάτων ώστε να ανταποκρίνονται σε νέες ανάγκες και διαχειριστικές προτεραιότητες. Παράλληλα, συμβάλλει στην περαιτέρω προσέγγιση της κοινωνικής λειτουργίας και φωτίζει πτυχές της καθημερινής ζωής στην αρχαιότητα. Για το σκοπό αυτό απαιτείται διεπιστημονική προσέγγιση και συνέργεια πολλών γνωστικών πεδίων σε μία υπό εξέλιξη έρευνα που επιδιώκει να αποτελέσει ένα διαρκή διάλογο παρελθόντος, παρόντος και μέλλοντος, ανοιχτό σε εναλλακτικές ερμηνευτικές προσεγγίσεις.\nΠρόσκληση ημερίδας: εδώ\nΤα βίντεο των ομιλιών της ημερίδας παρουσιάζονται μαζί με τις ομιλίες.\nΛέξεις Κλειδιά: Ημερίδα, Πολιτικοί Μηχανικόι, Εφορεία Αρχαιοτήτων Δυτικής Αττικής Πειραιώς και Νήσων, ΕΜΠ, Εθνικό Μετσόβιο Πολυτεχνείο\nΣυγγραφείς: Στ. Χρυσουλάκη, Εφορεία Αρχαιοτήτων Δυτικής Αττικής Πειραιώς και Νήσων\nΣυγγραφείς: Γ. Πέππας, Εφορεία Αρχαιοτήτων Δυτικής Αττικής Πειραιώς και Νήσων\nΣυγγραφείς: Π. Κουτής και Αιμ. Μπεντερμάχερ–Γερούσης, Εφορεία Αρχαιοτήτων Δυτικής Αττικής Πειραιώς και Νήσων\nΣυγγραφείς: Στ. Χρυσουλάκη και Γ. Πέππας, Εφορεία Αρχαιοτήτων Δυτικής Αττικής Πειραιώς και Νήσων\nΤο έργο της Αττικό Μετρό ΑΕ και η συμβολή του στην αρχαιολογική έρευνα\nΣυγγραφείς: Κ. Κούτσας, Αττικό Μετρό Α.Ε.\nΣυγγραφείς: Ν. Μαμάσης, Π. Δευτεραίος, Ν. Ζαρκαδούλας και Δ. Κουτσογιάννης, Τομέας Υδατικών Πόρων και Περιβάλλοντος, Σχολή Πολιτικών Μηχανικών, ΕΜΠ\nΣυγγραφείς: Μαρία Μπενίση, Τμήμα Τεχνικής Γεωλογίας Αττικό Μετρό Α.Ε.\nΣυγγραφείς: Γιώργος Στούμπος, Τμήμα Τεχνικής Γεωλογίας Αττικό Μετρό Α.Ε.\nΣυγγραφείς: Στ. Χρυσουλάκη και Ν. Μαμάσης, Εφορεία Αρχαιοτήτων Δυτικής Αττικής Πειραιώς και Νήσων και Τομέας Υδατικών Πόρων και Περιβάλλοντος, Σχολή Πολιτικών Μηχανικών ΕΜΠ\nΗ κατανόηση της λειτουργίας και της χρονικής εξέλιξης των αρχαίων έργων ύδρευσης του Πειραιά απαιτεί διεπιστημονική προσέγγιση που εκτός από τις επιστήμες της αρχαιολογίας και της ιστορίας περιλαμβάνει την υδρολογία, την υδρογεωλογία, την υδραυλική και τη διαχείριση υδατικών πόρων. Η ύδρευση του Πειραιά αρχικά στηρίχθηκε στα υπόγεια νερά με την διάνοιξη πηγαδιών αλλά πολύ γρήγορα έγινε αντιληπτή η περιορισμένη δυνατότητα των υπόγειων υδροφορέων. Έτσι από τα τέλη 5ουαιώνα π.Χ. άρχισαν να κατασκευάζονται οι δεξαμενές συλλογής ομβρίων, οι οποίες κάλυπταν σε σημαντικό βαθμό τις υδατικές ανάγκες της κλασικής εποχής παρά τις μεγάλες υπερχειλίσεις. Ετσι παρατηρείται εκτεταμένη και συνεχής προσπάθεια αύξησης του όγκου των δεξαμενών με διάφορες τεχνικές ώστε να μειώνονται οι υπερχειλίσεις και να καλύπτονται οι καλοκαιρινές ανάγκες. Ακόμη, αναπτύσσονται μικρά υδροσυστήματα που συνδέουν μεταξύ τους πηγάδια και δεξαμενές, τα οποία συνδέονται με τη συνδυασμένη διαχείριση του νερού καθώς και με αλλαγές στο ιδιοκτησιακό καθεστώς και την επιφάνεια των οικοπέδων. Τέλος, οι ιδιαίτερα αυξημένες υδατικές ανάγκες της Ρωμαϊκής εποχής οδήγησαν στην κατασκευή υδραγωγείου που μετέφερε νερό από πηγή εκτός της χερσονήσου του Πειραιά.\nΈγγραφα Ανακοινώσεις Ασκήσεις Ημερολόγιο Ιστολόγιο Πληροφορίες Πολυμέσα Σύνδεσμοι


Απόκριες στο Alkyon Resort Hotel & Spa - TRAVEL\nΤο τριήμερο της Αποκριάς το Alkyon Resort Hotel & Spa στο Βραχάτι Κορινθίας, μας προσκαλεί σε ένα κεφάτο εορταστικό πρόγραμμα που συνδυάζει πολυτελή διαμονή, διασκέδαση και πολλές εκπλήξεις για μικρούς και μεγάλους.\nΓια την περίοδο 28 Φεβρουαρίου - 3 Μαρτίου 2014 και με ελάχιστη παραμονή τις 2 διανυκτερεύσεις το Αποκριάτικο πακέτο περιλαμβάνει:\n• Πλήρη Διατροφή:\n• Πρωινό, Γεύμα και Δείπνο με γευστικές επιλογές από πλούσιους μπουφέδες\n• Σαρακοστιανά εδέσματα στο γεύμα της Καθαρά Δευτέρας.\n• Το Σάββατο 1η Μαρτίου, ο Αποκριάτικος χορός μασκέ με τους ξέφρενους ρυθμούς του DJ, θα σας παρασύρει σε ένα τρελό ολονύχτιο ξεφάντωμα. Φορέστε τις αποκριάτικες στολές και τις μάσκες σας και κερδίστε υπέροχα δώρα στον διαγωνισμό καλύτερης μεταμφίεσης.\n1ο Δώρο: 2 διανυκτερεύσεις με πρωινό\n2ο Δώρο: 1 Holistic Massage 60 λεπτών στο Spa Center (Συνδυασμός τεχνικής μασάζ εμπνευσμένος από τις πέντε ηπείρους, με θερμό λάδι και έκδοχα από το λουλούδι της ερήμου, πλούσιο σε ιχνοστοιχεία και ρινίσματα μετάλλων).\n3ο Δώρο: 1 θεραπεία προσώπου Spa Prestige Facial Treatment\n(θεραπεία ενυδάτωσης, λάμψης και αναζωογόνησης του δέρματος)\n• Την Κυριακή 2 Μαρτίου, η βραδιά με Latin ρυθμούς από τον DJ, σηματοδοτεί την απόλυτη διασκέδαση στο κλείσιμο του καρναβαλιού.\n• Δωρεάν χρήση της εσωτερικής θερμαινόμενης πισίνας και του γυμναστηρίου.\n• 10% έκπτωση στις a la carte θεραπείες του Spa Center.\n• Το Σάββατο και την Κυριακή, ψυχαγωγία και δημιουργική απασχόληση για τα παιδιά, παιχνίδι, μπαλονοκατασκευές και κατασκευή χαρταετού.\nΠερισσότερα σε αυτή την κατηγορία: « Θετικά μηνύματα για τα ξενοδοχεία της Αθήνας το 2014 Καθαρά Δευτέρα στο Kinsterna Hotel & Spa »


B a s k e t........... A c t i o n: Μίνιτς και Τακιανός στο Αλεξάνδρειο!\nΜίνιτς και Τακιανός στο Αλεξάνδρειο!\nΛίγο πριν τις 4.30 ολοκληρώθηκε η συνάντηση των Μίλαν Μίνιτς και Φώτη Τακιανού με τον πρόεδρο της ΚΑΕ Άρης, Γιάννη Δαμιανίδη.\nΟι τρεις άνδρες συζήτησαν για περισσότερο από δύο ώρες για μπάσκετ. “Μιλήσαμε καθαρά για μπάσκετ. Δεν έχουμε συμφωνήσει ακόμα”, έλεγε ο Μίλαν Μίνιτς, αρκετά ορεξάτος παρότι έφτασε στη Θεσσαλονίκη λίγο μετά τη μία σήμερα το μεσημέρι. “Θα περιμένουμε ακόμα. Δεν έχουμε συμφωνήσει. Θεωρώ ότι υπάρχει ακόμα περίπου μιάμιση μέρα για να προκύψει κάτι οριστικό”, επεσήμανε Φώτης Τακιανός.\nΟ Γιάννης Δαμιανίδης ήταν ικανοποιημένος από το ραντεβού με τους δύο τεχνικούς και σήμερα στις 19.30 στο διοικητικό συμβούλιο θα θέσει το θέμα επί τάπητος. Πάντως είναι γεγονός πως το σχήμα με Τακιανό πρώτο προπονητή και τον Μίνιτς σε ρόλο τεχνικού διευθυντή έχει σαφέστατο προβάδισμα.


Αψίδα Arco de la Pastora, Μεδίνα-Σιδονία: Ενοικιαζόμενα για διακοπές | HomeAway\nΒρείτε 394 Οικίες\nΒρείτε 386 Διαμερίσματα\nΒρείτε 96 Σαλέ\nΑψίδα Arco de la Pastora: Βρείτε τις καλύτερες επιλογές τουριστική κατοικίας για τις διακοπές σας.\nΔΙΑΜΕΡΙΣΜΑ Conil de la Frontera, ΓΚΑΡΑΖ, WIFI, τον παραλιακό δρόμο 5 PERSO\nΑψίδα Arco de la Pastora, Μεδίνα-Σιδονία: Πού να μείνετε;\nΑψίδα Arco de la Pastora: Στις καταχωρίσεις των καταλυμάτων μας για το 2020, θα βρείτε 1.274 διαφορετικά εξοχικά σπίτια. Από 394 Οικίες έως 386 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Αψίδα Arco de la Pastora;\nΝαι, φυσικά. Η HomeAway προσφέρει 394 Οικίες σε Αψίδα Arco de la Pastora. Άλλοι δημοφιλείς τύποι ενοικιαζόμενων καταλυμάτων σε Αψίδα Arco de la Pastora περιλαμβάνουν:\nΔιαμερίσματα: 386 ενοικιαζόμενα καταλύματα διακοπών\nΒίλες: 220 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Αψίδα Arco de la Pastora) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 718 τουριστικά καταλύματά μας σε Αψίδα Arco de la Pastora. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Αψίδα Arco de la Pastora;\nΝαι, η HomeAway προσφέρει μια επιλογή 1.273 διαθέσιμων τουριστικών καταλυμάτων για απευθείας κράτηση online και 328 για άμεση κράτηση κοντά σε Αψίδα Arco de la Pastora. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Αψίδα Arco de la Pastora!\nΑψίδα Arco de la Pastora - Εξερευνήστε προορισμούς στη γύρω περιοχή


Νέος ισχυρός σεισμός 7,1 ρίχτερ στην Καλιφόρνια - Πολλαπλές φωτιές και τραυματίες - Open Magazine\nΗ ισχυρότερη δόνηση των τελευταίων 25 ετών στην περιοχή.\nΙσχυρή σεισμική δόνηση, μεγέθους 7,1 βαθμών, σημειώθηκε το βράδυ της Παρασκευής (6.20 το πρωί του Σαββάτου ώρα Ελλάδας) στη νότια Καλιφόρνια, σύμφωνα με ανακοινώσεις που δημοσιοποίησαν το αμερικανικό γεωλογικό ινστιτούτο (USGS) και το Ευρωμεσογειακό Σεισμολογικό Κέντρο (EMSC) μία ημέρα μετά τον σεισμό των 6,4 ρίχτερ - τον ισχυρότερο που είχε σημειωθεί στη συγκεκριμένη περιοχή τα τελευταία 25 χρόνια.\nΗ δήμαρχος του Ρίτζκρεστ Πέγκι Μπρίντεν δήλωσε: «Εχουμε πυρκαγιές, έχουμε διαρροές αερίου, έχουμε τραυματισμούς, έχουμε κόσμο χωρίς ρεύμα. Το αντιμετωπίζουμε με τον καλύτερο δυνατό τρόπο».\nΟ τελευταίος μεγάλος καταστροφικός σεισμός που έπληξε τη νότια Καλιφόρνια ήταν το 1994 με μεγέθος 6,7 Ρίχτερ στο Νόθριτζ, που είχε επίκεντρο μια πυκνοκατοικημένη περιοχή του Λος Άντζελες. Τότε έχασαν τη ζωή τους 57 άνθρωποι ενώ προκλήθηκαν ζημιές δισεκατομμυρίων δολαρίων.\nHashtags: #ΣΕΙΣΜΟΣ , #ΚΑΛΙΦΟΡΝΙΑ


21 ΦΕΒΡΟΥΑΡΙΟΥ 1913 - Η ΑΠΕΛΕΥΘΕΡΩΣΗ ΤΩΝ ΙΩΑΝΝΙΝΩΝ: Η λαϊκή μούσα για τους Βαλκανικούς Πολέμους και την απελευθέρωση των Ιωαννίνων\nΗ λαϊκή μούσα για τους Βαλκανικούς Πολέμους και την απελευθέρωση των Ιωαννίνων\nΕπήραμε τα Γιάννενα και τη Θεσσαλονίκη\nκαι στην Κωνσταντινούπολη δα τελειώσ’ η νίκη.\nΝα πα να τελειώσομε τη Θεία Λειτουργία,\nαπού ‘ ναι ατελείωτη εις την Αγια- Σοφία.\n- Δος τηνε δα, σουλτάνε μου, και μην τηνε λυπάσαι,\nγιατί δα σου την πάρομε και δα παραπονάσαι.\nΓιατί δα σου την πάρουνε οι Κρήτες κι οι ευζώνοι,\nπου πολεμού μερού – νυχτού στο παγωμένο χιόνι.\nΚι αυτοί δε λογαριάζουνε κρυγιότες μηδέ σφαίρες,\nγιατί πολλά εβάψανε ετουτεσάς τσι μέρες.\nΕπήραμε τα Γιάννενα, την Πόλη θέμε ακόμη,\nνα πα να λειτρουήσουνε οι δεσποτάδες όλοι.


PS3 - Μόλις έλαβε ενημέρωση λογισμικού που αφαιρεί ένα χαρακτηριστικό - wifinews.gr\nΠερνώντας σε λεπτομέρειες, η ενημέρωση λογισμικού με κωδικό έκδοσης 4.89 μόλις κυκλοφόρησε για το PlayStation 3, ενώ στο PS Vita έφτασε ενημέρωση με κωδικό 3.74. Το σημαντικό χαρακτηριστικό που χάνουν οι χρήστες και των δύο κονσολών είναι η δυνατότητα δημιουργία νέων λογαριασμών στο PlayStation Network.\nΠλέον οι χρήστες που θέλουν να παίξουν σε κάποιο PS3 ή PS Vita και δεν έχουν ήδη λογαριασμό, θα χρειαστεί να χρησιμοποιήσουν το smartphone τους ή τον υπολογιστή τους για να δημιουργήσουν έναν. Συγχρόνως, από τις κονσόλες αφαιρέθηκαν και διάφορες ρυθμίσεις που έχουν να κάνουν με τη διαχείριση των λογαριασμών.\nSteam – Φέρνει μια αλλαγή που ο κόσμος ζητά χρόνια


Πρέπει να είμαι η μοναδική που χαίρεται που ξεστόλισε το σπίτι. Δεν ξέρω πως να το περιγράψω αλλά όταν περνάει η Πρωτοχρονιά μετράω τις ώρες για να ξεστολίσω, να βγάλω όλα αυτά τα χριστουγεννιάτικα διακοσμητικά που είναι διάσπαρτα σ'όλο το σπίτι, να μαζέψω το δέντρο να μπουν όλα στην θέση τους όπως ήταν πριν. Και δεν είναι ότι δε μ'αρέσουν τα Χριστούγεννα! Τ'αγαπώ κι ειδικά τώρα με τα παιδιά τ'αγαπώ ακόμα περισσότερο γιατί γίνομαι κι εγώ παιδί μαζί τους.\nΚαι πόσα πια μελομακάρονα και κουραμπιέδες να φάμε? Τρελαίνομαι και για τα 2 αλλά όταν τα τρως με την σέσουλα κάποια στιγμή μπουκώνεις! (όχι?). Φέτος με αυτά και μ'εκείνα δεν μπορέσαμε να φάμε πολλά, όχι ότι χάλασε καθόλου την ζυγαριά μου, αλλά μας έμειναν πάρα πολλά. Κάποια είχαν μπαγιατέψει κιόλας γιατί ήταν πριν τα Χριστούγεννα αλλά δεν ήθελα να τα πετάξω. Γενικά δε μ'αρέσει να πετάω. Κι έφτιαξα μία τάρτα με ότι υλικά είχα εκείνη τη στιγμή στο σπίτι μου.\nΜία τάρτα από κουραμπιέ, κρέμα και μαρμελάδα βερίκοκο.\nΤάρτα από κουραμπιέ\nΓια την τάρτα θα χρειαστείτε:\n150 γραμ βούτυρο\n1 φακελάκι κρέμα ζαχαροπλαστικής\nΓάλα όσο χρειάζεται για φτιαχτεί η κρέμα\nΜαρμελάδα της προτίμησής σας (εγώ είχα σπιτική βερίκοκο)\nΣ'ένα κατσαρολάκι λιώνουμε το βούτυρο. Στο μεταξύ τρίβουμε τους κουραμπιέδες στο μούλτι και προσθέτουμε σιγά σιγά στο βούτυρο μέχρι να γίνει ένα μείγμα ζύμης που δεν κολλάει.\nΣτρώνουμε το μείγμα στη φόρμα τάρτας στον πάτο και στα πλάγια πατώντας ελαφρά για να φύγει ο αέρας.\nΒάζουμε στο ψυγείο όσο ετοιμάζουμε την κρέμα ζαχαροπλαστικής. Την απλώνουμε πάνω στη ζύμη.\nΑπό πάνω απλώνουμε την μαρμελάδα και βάζουμε στο ψυγείο για 1-2 ώρες να δέσει.\nΟι κουραμπιέδες που χρησιμοποίησα ήταν αρκετά μεγάλοι κι όχι μπουκίτσες. Αν είναι μπουκίτσες αυτά που έχετε θα χρειαστείτε παραπάνω για την ζύμη.\nΑντί για μαρμελάδα μπορείτε να βάλετε φρέσκα φρούτα απλά προσέξτε να μην είναι πολύ γλυκά (όπως κι η μαρμελάδα) γιατί η ζύμη από κουραμπιέ είναι ήδη γλυκιά.\nLabels: Christmas/Χριστούγεννα, Dessert/Επιδόρπιο, Pies-Tarts, Recipe/Συνταγή\nZina Z January 7, 2014 at 9:54 PM\nτελεια συνταγη Μαρακι!\nMaria Naka January 8, 2014 at 9:20 PM\nΣ'ευχαριστώ Ζήνα :)\nΠοδηλάτισσα January 7, 2014 at 10:12 PM\nΤι υπέροχη ιδέα η "ανακύκλωση" του κουραμπιέ!!!!!! τέλεια νομίζω πως αύριο κιόλας θα την φτιάξω!!!!!!!\nMaria Naka January 8, 2014 at 9:21 PM\nΝα μου πεις αν σ'άρεσε!!!\nLuna L. January 7, 2014 at 11:12 PM\nωραία ιδέα! τάρτα στη στιγμή!\nMaria Naka January 8, 2014 at 9:22 PM\nΣτη στιγμή όπως το'πες!\nΣοφία January 7, 2014 at 11:28 PM\nΑαα! Κι εγω δεν πεταω τιποτα, η ανακυκλωση ειναι η καλυτερη λυση!!! Πολλα φιλια!\nΚρίμα είναι να πετάμε είτε φαγητό είτε γλυκό!\nΕιρήνη January 8, 2014 at 12:24 AM\nΩραίο το γλυκάκι σου Μαρία! Ούτε εμένα μου αρέσει να πετάω, αλλά και ανακύκλωση δεν προλαβαίνω να κάνω! Είμαστε φαγανή οικογένεια! Φιλάκια!\nMaria Naka January 8, 2014 at 9:23 PM\nΝομίζω ότι αυτό είναι το καλύτερο!!Δε σπας και το κεφάλι σου για να κάνεις ανακύκλωση χαχαχα!\nnikol January 8, 2014 at 12:52 AM\nΑ και γώ ξεστόλισα δηλαδή μισοστολισμένα έμειναν λόγω απρόοπτων , κουραμπιέδες και μελομακάρονα γιοκ φέτος ,\nΑλλά η ιδέα σου τέλεια\nMaria Naka January 8, 2014 at 9:24 PM\nΕλπίζω τα απρόοπτα να ήταν ευχάριστα κι όχι δυσάρεστα!Φιλάκια!\nΟ κόσμος της Ράνιας January 8, 2014 at 2:44 AM\nΔείχνει πολύ ωραία ιδέα μόνο που δεν νομίζω να μου χρειαστεί γιατί δεν είμαστε και πάρα πολύ του γλυκού, οπότε η μία δόση που κάνω φτάνει ακριβώς για τις γιορτές,,, και ειδικά φέτος η μία κόρη που πήγε και εξωτερικό πήρε και μαζί της από αυτή τη δόση...κατάλαβες !!!! Πάντως είναι πολύ ωραία ιδέα !!! Φιλιά !!!!\nMaria Naka January 8, 2014 at 9:27 PM\nΜια χαρά η κορούλα!!!Πήρε και ταπεράκι μαζί της!\nAgapameAnDolmas January 8, 2014 at 11:05 AM\nφετος που δεν μου περισσεψαν ουτε κουραμπιεδες ουτε μελομακαρονα βαζετε κατι ωραιες ιδες ανακυκλωσης!! θα το εχω στα υποψην του χρονου!! σουπερ η ταρτα και πανευκολη!!\nMaria Naka January 8, 2014 at 9:29 PM\nΧαχα επίτηδες το κάνουμε!Αστειεύομαι φυσικά!\nAnonymous January 8, 2014 at 12:05 PM\nΚαλημερούδια Μαρία μου!! Καλή χρονιά κι ευλογήμενη ας είναι!!\nΤάρτα από κουραμπιέ βρε θηρίο;;; Μπράβο έμπνευση!!!!\nΦαντάζομαι θα φαγώθηκε σε χρόνο dt!!!! :))))\nMaria Naka January 8, 2014 at 9:35 PM\nΕξαφανίστηκε αμέσως χαχα!Καλή χρονιά Μαριλένα μου!\nΕΚΦΡΑΣΟΥ January 8, 2014 at 1:05 PM\nτελεια συνταγη φιλη!\nMaria Naka January 8, 2014 at 9:36 PM\nΦιλάκια φίλη μου!!!\nKaterina Kosta January 8, 2014 at 3:30 PM\nΌχι ΔΕΝ είσαι η μόνη! φετος για κάποιο λόγο δεν ήθελα καν να το στολίσω...\nMaria Naka January 8, 2014 at 9:38 PM\nΤο στόλισμα το έκανα με χαρά δε μπορώ να πω. Αλλά και το ξεστόλισμα το έκανα με περισσότερη χαρά χαχαχα\nΕΛΕΝΑ January 8, 2014 at 6:26 PM\nΩραιότατα αξιοποίησες τους κουραμπιέδες και προέκυψε μια λαχταριστή και πανεύκολη (βασικό) τάρτα!\nMaria Naka January 8, 2014 at 9:40 PM\nΤο "πανεύκολη" είναι η λέξη-κλειδί!Λατρεύω τις εύκολες συνταγές λόγω έλλειψης χρόνου!\nJoan Petra January 8, 2014 at 7:10 PM\nΘα σου έλεγα να στείλεις κάνα κομμάτι, αλλά θα την έχεις τσακίσει ήδη! Γλυκά φιλιά καμάρι μου! :)) (ώστε περισσεύουν γλυκά ε;;)\nMaria Naka January 8, 2014 at 9:42 PM\nΑφού περάσαμε όλο το 15μερο των γιορτών άρρωστοι πως να μη περισσέψουν? Αλλά τώρα που γίναμε καλά δε περίσσεψε καθόλου χαχαχαχα\nDIMI January 8, 2014 at 8:46 PM\nΜού αρέση πολύ η συνταγή σου Μαρία μου!!Καί σκεφτόμουν τί νά κάνω τόσους κουραμπίεδες που περίσεψαν!!\nΜά τάρτα,φυσικά!!!Καλό βράδυ!!!Φιλάκια!!!!\nMaria Naka January 8, 2014 at 9:46 PM\nΝαιιιιι!!!Χαίρομαι που σ'άρεσε η συνταγή!Φιλάκια!!\nΛιακάδα ☼ January 8, 2014 at 11:52 PM\nΜια χαρά σε βρίσκω! Και επειδή το'χω με τη μαγειρική και τους πειραματισμούς είμαι σίγουρη και τι ακριβώς γεύση και υφή θα είχε... θα το κάνω...χιχιχι για τη χαρά της τρέλλας.\nΜυστικό μεταξύ μας: Και γω παρόλο που αγαπώ τα Χριστούγεννα την επόμενη των Φωτων ανυπομονώ να ξεστολίζω (μη σου πω και πιο νωρίς...)\nMaria Naka January 9, 2014 at 9:31 PM\nΕγώ να πω την μαύρη μου αλήθεια ξεστόλισα πριν τα Φώτα! Χαίρομαι που σ'άρεσε η συνταγή! Φιλάκια!\nKaterina Verigka January 9, 2014 at 6:09 PM\nΜας άνοιξες την όρεξη!! Φαίνεται πεντανόστιμη!!\nΌσο για το ξεστόλισμα, μάλλον είναι η επιθυμία να προχωρήσεις σε άλλες εποχές..!\nMaria Naka January 9, 2014 at 9:32 PM\nΠοτέ δεν το είχα σκεφτεί έτσι!!!! Μα πόσο δίκιο έχεις!\nΠάντως δε βιάζομαι μόνο εγώ...κάποια παιχνιδομάγαζα (ονόματα δε λέμε) ξεκίνησαν τα αποκριάτικα...\nevonita January 9, 2014 at 7:33 PM\nπολύ καλή σκέψη Μαρία!!!! :) όσο για το ξεστόλισμα, όλα τα ωραία τελειώνουν και αρχίζουν κάποια άλλα!!!! και του χρόνου!!! :) φιλάκια\nΈτσι είναι Εύα! Και του χρόνου!!!\nto e - periodiko mas official January 15, 2015 at 2:32 PM\nΠολύ ωραία ιδέα!!! Βέβαια εμείς τα φάγαμε μέχρι ψίχουλο, οπότε περισσεύματα δεν υπάρχουν, αλλά η συνταγή και η ιδέα είναι εκπληκτικές!!! Μπράβο!... Έρχομαι από τον καφέ της Τούλας... http://lolmomsworld.blogspot.de\nΜιχαλοπούλου Καίτη January 15, 2015 at 5:47 PM\nειναι εξυπνο να αξιοποιουμαι οτι περισσευει και μαλιστα με νοστιμο τροπο\nαπο link party lolmoms world\nChristina Makri January 15, 2015 at 9:18 PM\n... και έχεις ένα τέλειο γλυκό γρήγορα και οικονομικά! Γεια στα χέρια σου Μαράκι μου !!!\nΠολύ ωραία συνταγή! Αλλά δύσκολα να την κάνω. Δεν μένει πότε τίποτα...\nαπό το πάρτυ του lolmomsworld\nΕλενη January 17, 2015 at 10:42 AM\nΚάτι μου έχει ξεμείνει και τώρα μάλλον βρήκα τι να το κάνω!\nhttps://myfortysomethingworld.wordpress.com από το πάρτι του lolmoms\nAnastasias BeautySecrets January 17, 2015 at 1:54 PM\nΚάτι κουραμπιεδάκια που δεν τα έχω πετάξει ακόμα μάλλον θα πάνε κι αυτά στην κοιλίτσα μας! Υπέροχη ιδέα!!! Ευχαριστούμε!!! Έρχομαι από το καφέ του lolmomsworld!\nΕυαγγελία January 18, 2015 at 11:16 PM\nπολύ καλή ιδέα!!!!!!\nαπό το πάρτυ έρχομαι!!!\nToula- LolMomsWorld February 7, 2015 at 9:03 AM\nWow Και τώρα που εγώ δεν έχω κουραμπιέδες? Πάνω που έψαχνα μια δικαιολογία να ξαναφτιάξω χιχιχι, φαίνεται τέλεια η συνταγή σου Μαράκι, θα φτιάξουμε τάρτα λοιπόν με την μικρή μου. Σε ευχαριστώ για την συμμετοχή σου στο πάρτυ μου και συγνώμη που άργησα τόσο να έρθω αλλά μόλις επέστρεψα από ταξίδι!!!


ΣΚΕΦΤΟΜΑΣΤΕ ΕΛΛΗΝΙΚΑ: ΖΩΝΤΑΝΟΣ «Αγιος Βασίλης» από τις φυλακές δίνει ζωή σε κοπέλα\nΖΩΝΤΑΝΟΣ «Αγιος Βασίλης» από τις φυλακές δίνει ζωή σε κοπέλα\nΔώρο ζωής επιφυλάσσει σε μια νεαρή που πάσχει από καλπάζουσα λευχαιμία και πρέπει να υποβληθεί επειγόντως σε μεταμόσχευση μυελού των οστών ο σωφρονιστικός υπάλληλος των Φυλακών Αλικαρνασσού Μιχάλης Σοφουλάκης! Ο «Αγιος Βασίλης» των φυλακών ενημερώθηκε για την 100% συμβατότητά του με την ασθενή και...\nαποφάσισε χωρίς δεύτερη σκέψη να ταξιδέψει μέχρι την Αθήνα και να υποβληθεί σε περαιτέρω εξετάσεις, ώστε, αν όλα πάνε καλά, να προχωρήσει η μεταμόσχευση.\n«Πριν από δύο χρόνια αποφάσισα να γίνω δότης μυελού των οστών για να βοηθήσω το τετράχρονο παιδί ενός φίλου, που χτυπήθηκε από λευχαιμία, αλλά δυστυχώς δεν κατάφερε να ζήσει. Πριν από λίγο καιρό με ειδοποίησαν από το νοσοκομείο και με ρώτησαν αν θέλω να κάνω εξετάσεις, γιατί υπάρχει ασθενής με λευχαιμία που χρειάζεται επειγόντως μεταμόσχευση. Δεν χρειάστηκε να το σκεφτώ ούτε στιγμή. Οι εξετάσεις έδειξαν συμβατότητα 100%. Αν όλα πάνε καλά, η μεταμόσχευση θα γίνει στην Αθήνα τις επόμενες εβδομάδες» είπε ο ίδιος στην εφημερίδα «Πατρίς».\nΟ ευαίσθητος σωφρονιστικός υπάλληλος εξήγησε πόσο ισχυρό είναι το συναίσθημα που του προκαλεί η δυνατότητα να βοηθήσει να σωθεί μια ανθρώπινη ζωή.\n«Δεν μπορώ να το περιγράψω με λόγια. Τώρα που είμαι στην Αθήνα βλέπω τους αρρώστους, τους ανθρώπους που πάσχουν από λευχαιμία και περιμένουν με αγωνία έναν συμβατό δότη για να σωθούν. Είναι πολύ έντονα τα συναισθήματά μου, είμαι πολύ φορτισμένος. Το μόνο που εύχομαι είναι να πάνε όλα καλά και να σωθεί ένας άνθρωπος» ανέφερε ο Μιχάλης Σοφουλάκης.\nΤη συγκινητική πράξη του έκανε γνωστή ένας φίλος και συνάδελφός του, ο οποίος έγραψε γι' αυτήν στη σελίδα του στο facebook:\n«Ο Μιχάλης είναι παλιός, καλός μου φίλος και συνάδελφος. Αν όλα πάνε καλά, η κοπέλα θα έχει τεράστιες πιθανότητες να ζήσει για το υπόλοιπο της ζωής της δίπλα στους αγαπημένους της! Ο Μιχάλης δεν θα ευχαριστηθεί, αν δει τη δημοσίευσή μου. Δεν με νοιάζει, Μιχάλη, κι ας μου θυμώσεις. Σήμερα οι λέξεις “υπερήφανος” και “ευγνώμων” είναι αδύναμες σε αυτά που νιώθω. Μιχάλη, καλή επιτυχία. Κοπελιά μου, ας είναι η τυχερή σου μέρα!»


Αποτελέσματα Archives - Σελίδα 24 από 27 - Γυμναστικός Σύλλογος Αγίας Παρασκεύης - Καλαθοσφαίριση Γυναικών\nΟΙ ΚΟΡΑΣΙΔΕΣ ΜΑΣ ΣΤΟΝ ΤΕΛΙΚΟ ΤΗΣ ΕΣΚΑ ΜΕ ΤΟΝ ΠΑΝΑΘΗΝΑΪΚΟ\nΓΙΟΡΤΗ ΑΠΟΧΑΙΡΕΤΙΣΜΟΥ ΤΗΣ ΛΑΟΥΡΑΣ ΝΙΤΟΥΛΕΣΚΟΥ\nΕΠΑΝΕΚΚΙΝΗΣΗ ΑΚΟΜΑ ΜΙΑ ΦΟΡΑ…\nΔΙΑΜΑΡΤΥΡΙΑ ΓΙΑ ΑΤΥΧΗ ΦΡΑΣΗ ΣΤΗΝ ΑΝΑΚΟΙΝΩΣΗ ΤΗΣ EOK 29/03/21\nΗ ΑΝΑΓΚΑΙΟΤΗΤΑ ΤΗΣ ΕΙΔΙΚΗΣ ΑΘΛΗΤΙΚΗΣ ΑΝΑΓΝΩΡΙΣΗΣ ΚΑΙ ΤΟΥ ΜΗΤΡΩΟΥ ΤΗΣ ΓΓΑ – ΟΙ ΘΕΣΕΙΣ ΤΟΥ ΓΣΑΠ\nΓυμναστικός Σύλλογος Αγίας Παρασκεύης - Καλαθοσφαίριση Γυναικών > ΝΕΑ – ΑΝΑΚΟΙΝΩΣΕΙΣ > Αποτελέσματα\nΝεάνιδες: ΑΕΚ ΠΕΡΙΣΤΕΡΙΟΥ – ΓΣΑΠ 36 – 59\nΜετά από μια πολύ καλή εμφάνιση και σε ένα ωραίο κλίμα η ομάδα των νεανίδων παρέμεινε αήττητη στο πρωτάθλημα Α’ κατηγορίας. Τα κορίτσια μας κατέκτησαν διαφορά ασφαλείας από την αρχή του παιχνιδιού, με αιφνιδιασμούς στις επιθέσεις και με καλές συνεργασίες! Συγχαρητήρια σε όλες τους και την προπονήτριά τους για την προσπάθεια και τη νίκη, αλλά…\nΓυναίκες: ΓΣΑΠ – ΓΣ ΗΛΙΟΥΠΟΛΗΣ 54 – 41\nΜε όπλα την καταπληκτική άμυνα και το αγωνιστικό πάθος, η ομάδα μας πέτυχε σημαντική νίκη επί της αξιόμαχης και μέχρι χθες ισόβαθμης ομάδας της Ηλιούπολης. Στο α’ πεντάλεπτο η Ηλιούπολη προσπάθησε να επιβάλει το παιχνίδι της και πήρε προβάδισμα με 2-7. Όμως η ομάδα μας αντέδρασε, ισορρόπησε τον αγώνα, αλλά τόσο η καταφανής, για άλλη…\nΜίνι Κορασίδες: ΑΟ ΚΡΟΝΟΣ ΓΕΡΑΚΑ – ΓΣΑΠ 39 – 41\nΜεγάλη εκτός έδρας νίκη σημείωσε η ομάδα μας νικώντας στο τελευταίο λεπτό του αγώνα 39-41 τον ΑΟ ΚΡΟΝΟ ΓΕΡΑΚΑ. Η ομάδα μας ξεκίνησε μουδιασμένα στο πρώτο οκτάλεπτο, στη συνέχεια όμως όλες οι αθλήτριες έπαιξαν με πάθος και αυτοπεποίθηση δημιουργώντας μία διαφορά δέκα πόντων στο τέλος του τέταρτου οκταλέπτου. Παρά την αντεπίθεση της γηπεδούχου στα τελευταία λεπτά του αγώνα, η ομάδα μας άντεξε…\nΚορασίδες Α’: ΓΣΑΠ – ΙΩΝΙΚΟΣ ΑΣ 48 – 43\nΣτην τέταρτη νίκη τους έπειτα από έναν συναρπαστικό αγώνα, έφτασαν οι κορασίδες μας. Τα κορίτσια μας παρά το πολύ καλό ξεκίνημα, είχαν ένα μη παραγωγικό δεύτερο δεκάλεπτο, και χρειάστηκε να καταθέσουν πάθος και πίστη για την νίκη, για να καταβάλλουν τον αξιόμαχο αντίπαλό τους. Πολλά συγχαρητήρια στον προπονητή και τις αθλήτριές μας, για τον πολύ…\nΝεάνιδες: ΓΣΑΠ – ΑΡΗΣ ΠΕΤΡΟΥΠΟΛΗΣ 74 – 29\nΈβδομη νίκη σε ισάριθμους αγώνες για την ομάδα των νεανίδων μας με αντίπαλο τον Άρη Πετρούπολης! Τα κορίτσια μας δημιούργησαν διαφορά ασφαλείας από την αρχή του αγώνα, δίνοντας έτσι την ευκαιρία για ουσιαστικό χρόνο συμμετοχής σε όλες μας τις αθλήτριες! Συγχαρητήρια σε όλη την ομάδα και την προπονήτριά τους! Επόμενος αγώνας τη Δευτέρα 13 Νοεμβρίου…\nΓυναίκες: Ε.Φ.Α.Ο. ΖΩΓΡΑΦΟΥ – Γ.Σ.Α.Π. 50 – 53\nΝίκη με μεγάλη βαθμολογική σημασία πέτυχε η ομάδα μας επί της ομάδας του Ζωγράφου εκτός έδρας. Οι αθλήτριές μας έδειξαν και πάλι την αγωνιστικότητά τους και επιβραβεύτηκαν με το θετικό αποτέλεσμα, το οποίο ήρθε αγχωτικά παρά την εμφανή ανωτερότητα της ομάδας μας για τρεις λόγους. Ο πρώτος είναι η συνεχιζόμενη αστοχία μας. Βγάζουμε φάσεις, αλλά…\nΜίνι Κορασίδες: ΓΣΑΠ – ΑΣ ΛΕΩΝ ΚΟΡΩΠΙΟΥ 50 – 38\nΜε το «δεξί» ξεκίνησε η ομάδα μας τις υποχρεώσεις της στο Τουρνουά ΜΙΝΙ της ΕΣΚΑ, νικώντας στον πρώτο της αγώνα την ομάδα ΑΣ ΛΕΩΝ ΚΟΡΩΠΙΟΥ. Η ομάδα μας η οποία συμμετέχει στο 2ο Ομιλο μαζί με οκτώ ομάδες θα δώσει συνολικά 16 αγώνες μέχρι τη λήξη του Τουρνουά στις15/4/18. Αξίζουν συγχαρητήρια σε όλες τις αθλήτριες για το πάθος και…\nΚορασίδες Α’: ΑΟ ΤΡΙΤΩΝ – ΓΣΑΠ 26 – 88\nΝίκη με ευρύ σκορ για τα κορίτσια μας, έπειτα από την διακοπή του πρωταθλήματος λόγω της εθνικής μας εορτής. Την ομάδα μας καθοδήγησε για πρώτη φορά ο νέος μας προπονητής Δημήτρης Χατήρας, τον οποίο καλωσορίζουμε και του ευχόμαστε καλή επιτυχία στο έργο που ανέλαβε. Στον αγώνα επανήλθε μετά από απουσία έξι εβδομάδων, λόγω τραυματισμού, η…\nΚορασίδες Β’: ΓΣΑΠ – ΕΥΝΙΚΟΣ ΓΑΣ 46 – 22\nΤην πρώτη νίκη τους πέτυχαν οι κορασίδες Β του ΓΣΑΠ, στο πλαίσιο της έκτης αγωνιστικής των κορασίδων του Γ’ ομίλου, το Σάββατο 4 Νοεμβρίου επί της ομάδας του Εύνικου. Τα κορίτσια έκαναν εξαιρετική εμφάνιση πετυχαίνοντας ένα πολύ δυνατό αποτέλεσμα, συγχαρητήρια λοιπόν στα κορίτσια και στον προπονητή τους. Επόμενος αγώνας το Σάββατο 18/11 εκτός έδρας με…\nΝεάνιδες: ΚΡΟΝΟΣ ΓΕΡΑΚΑ – ΓΣΑΠ 44 – 64\nΜετά από εξαιρετική εμφάνιση τα κορίτσια μας ξεπέρασαν και το εμπόδιο του Κρόνου Γέρακα και συνέχισαν νικηφόρα την πορεία τους στο πρωτάθλημα της Α΄ Κατηγορίας! Θερμά συγχαρητήρια σε όλα τα μέλη της ομάδας και κυρίως τις αθλήτριές μας που αγωνίστηκαν με πάθος, ομαδικότητα, τρομερή συγκέντρωση και δεν άφησαν κανένα περιθώριο στην αντίπαλη ομάδα να διεκδικήσει…\nΟΙ ΚΟΡΑΣΙΔΕΣ ΜΑΣ ΣΤΟΝ ΤΕΛΙΚΟ ΤΗΣ ΕΣΚΑ ΜΕ ΤΟΝ ΠΑΝΑΘΗΝΑΪΚΟ 5 Ιουλίου 2021\nΓΙΟΡΤΗ ΑΠΟΧΑΙΡΕΤΙΣΜΟΥ ΤΗΣ ΛΑΟΥΡΑΣ ΝΙΤΟΥΛΕΣΚΟΥ 15 Ιουνίου 2021


Γενοκτονία Αρμενίων: συγκυρία και αναγνώριση | Η ΚΑΘΗΜΕΡΙΝΗ\nUPD: 29.04.2021 • 16:41\nΗ Ουάσιγκτον περίμενε ότι θα υπάρξουν αντιδράσεις από την Τουρκία στην αναγνώριση της Γενοκτονίας των Αρμενίων, αλλά αυτό δεν εμπόδισε τον Αμερικανό πρόεδρο Τζο Μπάιντεν να προχωρήσει σε αυτή την ιστορική κίνηση. Στο ερώτημα γιατί τώρα, όμως, η απάντηση είναι σύνθετη και δεν προδικάζει απαραίτητα τις μελλοντικές εξελίξεις.\nΗ μέχρι τώρα στάση του προέδρου Μπάιντεν δείχνει μια θεσμική προσέγγιση στις σχέσεις με την Τουρκία, καθώς επιχειρεί να θέσει όρους και κανόνες στις σχέσεις του με τον Τούρκο ομόλογό του. Είναι χαρακτηριστικό το μήνυμα που διαμηνύει συνεργάτης του, ότι «τελείωσε η εποχή της διπλωματίας των γαμπρών». Ο Αμερικανός πρόεδρος έχει επίσης καταστήσει σαφές ότι δεν θα διστάζει να καταδικάζει τις παραβιάσεις των ανθρωπίνων δικαιωμάτων και του κράτους δικαίου.\nΤην ίδια στιγμή όμως, με πολλά ανοικτά θέματα με την Τουρκία, η αμερικανική διπλωματία προσπαθεί να τα ξεχωρίσει, ώστε να βρει λύσεις στα πιο κρίσιμα από αυτά. Ο φόβος των διπλωματών ήταν ότι η αναγνώριση της αρμενικής γενοκτονίας θα μπορούσε να εκτροχιάσει αυτές τις προσπάθειές τους. Στο ερώτημα λοιπόν γιατί έγινε τώρα, η απάντηση πρέπει να αναζητηθεί στο βάρος της προεκλογικής δέσμευσης που αισθανόταν ο ίδιος ο πρόεδρος, αλλά και την πίεση που δεχόταν από το Κογκρέσο.\nΗ αναγνώριση της γενοκτονίας σε αυτή τη συγκυρία, ωστόσο, αντανακλά επίσης την επιδείνωση των διμερών σχέσεων. Οπως σημείωσε ο τουρκολόγος Ράιαν Τζίντζερας στην εφημερίδα Washington Post, «η αναγνώριση μιας σφαγής που συνέβη πριν από περισσότερα από 100 χρόνια δεν είναι μόνο μια ξεκάθαρη επιβεβαίωση της ιστορικής αλήθειας αλλά και μια ένδειξη της μεταλλασσόμενης πολιτικής πραγματικότητας». Γεγονός είναι ότι η απόσταση μεταξύ των δύο χωρών έχει μεγαλώσει, ενώ η αντίδραση της Τουρκίας έχει μικρότερη σημασία για την αμερικανική εξωτερική πολιτική σε σχέση με το παρελθόν. Οπως έλεγε χαρακτηριστικά Ελληνας διπλωμάτης, «και τι μπορεί να κάνει ο Ερντογάν; Να αποκλείσει τους Αμερικανούς από τη βάση του Ιντσιρλίκ»; Σύμφωνα με πληροφορίες, το ίδιο το Πεντάγωνο έχει εξετάσει αυτό το ενδεχόμενο.\nΑυτό δεν σημαίνει ότι ο πρόεδρος Μπάιντεν δεν προσπάθησε να περιορίσει τις αντιδράσεις της Τουρκίας. Ενημέρωσε ο ίδιος τον πρόεδρο Ερντογάν για τις προθέσεις του μία ημέρα πριν, ενώ τον κάλεσε σε μια συνάντηση στο περιθώριο της συνόδου του ΝΑΤΟ για να συζητήσουν το εύρος των διμερών και περιφερειακών θεμάτων. Παράλληλα, η δήλωσή του για τη Γενοκτονία των Αρμενίων ήταν προσεκτική, καθώς αναφέρεται στην Οθωμανική Αυτοκρατορία και όχι στην Τουρκία. Αυτό βέβαια δεν ικανοποιεί το νεοοθωμανικό αφήγημα του Ερντογάν, καθώς ο αναθεωρητισμός του βασίζεται στην κληρονομιά της Οθωμανικής Αυτοκρατορίας με μια έξτρα δόση ισλαμισμού.\nΜε την αναγνώριση της γενοκτονίας να επιβεβαιώνει τη δέσμευση του προέδρου Μπάιντεν στα ανθρώπινα δικαιώματα, η συζήτηση πλέον αναμένεται να στραφεί στα ενεργά ζητήματα της διμερούς και περιφερειακής ατζέντας. Σε αυτό το πλαίσιο, οι συνεργάτες του προέδρου θα κληθούν να αντιμετωπίσουν με αποφασιστικότητα τα πολλά αγκάθια των αμερικανοτουρκικών σχέσεων και να προσπαθήσουν να συνεργαστούν με την Τουρκία στη Συρία, στην αντιμετώπιση της τρομοκρατίας και της κακόβουλης επιρροής στην περιοχή. Οσο για την ελπίδα ότι θα τη διατηρήσουν «ευθυγραμμισμένη με τη Βορειοατλαντική Συμμαχία», αυτή μένει να αποδειχθεί αν είναι ρεαλιστική.\nΓΕΝΟΚΤΟΝΙΑ ΑΡΜΕΝΙΩΝ ΤΟΥΡΚΙΑ ΗΠΑ ΤΖΟ ΜΠΑΙΝΤΕΝ ΕΡΝΤΟΓΑΝ


Την ακαδημαϊκή εξομοίωση των πτυχίων της Ειδικής Παιδαγωγικής Ακαδημίας Θεσσαλονίκης με αυτά των Παιδαγωγικών Τμημάτων τετραετούς φοίτησης, ζητούν με Ερώτησή τους προς τον Υπουργό Παιδείας και Θρησκευμάτων, οι βουλευτές του ΣΥΡΙΖΑ Αϊχάν Καρά Γιουσούφ...\n...Τάσος Κουράκης, Γιάννης Αμανατίδης, Χουσεΐν Ζεϊμπέκ και Μαρία Κανελλοπούλου.\nΕιδικότερα, στην Ερώτησή τους οι βουλευτές της αξιωματικής αντιπολίτευσης, αναφέρουν:\n«Η πρωτοβάθμια μειονοτική εκπαίδευση των μουσουλμάνων μαθητών της Θράκης γίνεται στα μειονοτικά δημοτικά σχολεία. Στα σχολεία αυτά συνυπάρχουν δύο ανεξάρτητα προγράμματα διδασκαλίας, ένα ελληνόφωνο και ένα τουρκόφωνο, ενώ τα μαθήματα διδάσκονται από χριστιανούς και μουσουλμάνους εκπαιδευτικούς αντίστοιχα (ν. 1566/85). Η μεγάλη πλειοψηφία των δασκάλων που διδάσκουν στο τουρκόφωνο πρόγραμμα των μειονοτικών δημοτικών σχολείων στη Θράκη είναι απόφοιτοι της Ειδικής Παιδαγωγικής Ακαδημίας της Θεσσαλονίκης (ΕΠΑΘ β.δ. 31/68 και 725/69).\n- Η σημερινή ηγεσία του Υπουργείου ενδιαφέρεται πραγματικά για την αναβάθμιση της ποιότητας της μειονοτικής εκπαίδευσης μέσω της αναβάθμισης των πτυχίων των αποφοίτων της ΕΠΑΘ;\n- Για ποιο λόγο δεν έγινε μέχρι σήμερα καμία κατάλληλη ρύθμιση ώστε να παρέχεται η δυνατότητα εξομοίωσης στους αποφοίτους της ΕΠΑΘ, όπως έγινε για τους αποφοίτους των παλαιών παιδαγωγικών ακαδημιών;\n- Ποια μέτρα θα ληφθούν ώστε να παρέχεται η δυνατότητα εξομοίωσης σε όλους τους αποφοίτους της ΕΠΑΘ (μόνιμοι, αναπληρωτές, εργαζόμενοι, άνεργοι), όπως έγινε στο παρελθόν για τους αποφοίτους των παλαιών παιδαγωγικών ακαδημιών;».


Xiaomi ROIDMI 3S: all-in-one φορτιστής, Bluetooth-FM Radio player στα 12€! - GizChina Greece\nΤο αγαπάμε, το… έχουμε τιμήσει 4 φορές για γνωστούς και φίλους αλλά το Gearbest συνεχίζει να του χαμηλώνει την τιμή και να το καθιστά σούπερ ευκαιρία κάθε φορά! Ο λόγος για το Xiaomi ROIDMI 3S, το πασίγνωστο φορτιστή αυτοκινήτου που μπορεί να λειτουργήσει και σαν music player μέσω Bluetooth για να ακούτε μουσική από τα… ηχεία του οχήματός σας!\nΤο Xiaomi ROIDMI 3S το εντοπίσαμε μέσω flash sale στα 12€ από το Gearbest! Βιαστείτε αν ενδιαφέρεστε!\nΑποκτήστε το Xiaomi ROIDMI 3S στα 12€ από το Gearbest!\nNext post Xiaomi Mi 7: έρχεται με «κόψιμο» οθόνης, FaceID κάμερα, μπαταρία 3400 mAh!\nPrevious post Nubia Z17 Mini: η Global έκδοση με Snapdragon SoC, 4GB RAM στα 146€! [coupon]


Buckle Up Out Πολυθρόνα Εξωτερικού Χώρου – Gng Home - Karup Design\nBuckle Up για μια εξαιρετική εμπειρία χαλάρωσης έξω. Παρουσιάζουμε την πολυλειτουργική πολυθρόνα εξωτερικού χώρου Buckle up από την Karup Design σε εξαιρετικής ποιότητας κάλυμμα για χαλάρωση σε εξωτερικούς χώρους. Κάθε προϊόν Buckle Up OUT™ καλύπτεται με ένα αλέκιαστο και αδιάβροχο ύφασμα dralon. Η αστική εμφάνιση και αισθητική κάνει τα έπιπλα OUT™ της Karup Design κομψά και για χρήση σε εσωτερικούς χώρους. Όποτε θέλεις να χαλαρώσεις ή να "τεμπελιάσεις" στον αγαπημένο σου υπαίθριο χώρο, απλώς μετακίνησε την καρέκλα Buckle Up έξω. Έτοιμη για ανάγνωση. Έτοιμη για δρόσισμα. Μετατρέπεται σε εξωτερική διπλή ξαπλώστρα έτοιμη για ύπνο. Η Buckle Up OUT™ διατίθεται σε λευκό, γκρι και μπεζ.\nBuckle-Up Out™ Chair - White 401 θα παραγγελθεί και θα αποσταλεί αμέσως μόλις είναι διαθέσιμο στην αποθήκη μας (25-30 ημέρες)


Πώς επιλέγουμε τα παιχνίδια που θα προσφέρουμε στα παιδιά;\nΚωνσταντίνα Ντουντούμη - Infokids.gr\n8 Δεκεμβρίου , 2015 • 6 MINS READ\nΠερίληψη: "Άγιε μου Βασίλη φέτος θέλω να μου φέρεις...".Σε 19 μέρες είναι Χριστούγεννα και ήδη τα...\n"Άγιε μου Βασίλη φέτος θέλω να μου φέρεις...".Σε 19 μέρες είναι Χριστούγεννα και ήδη τα πιτσιρίκια μετρούν αντίστροφα για να έρθει η πολυπόθητη μέρα που κάτω από το χριστουγεννιάτικο δέντρο θα δουν το δωράκι έκπληξη που θα τους φέρει για ακόμη μια χρονιά ο αγαπημένος τους Άγιος Βασίλης. Πέππα το γουρουνάκι, Playmobil, Lego, Playmobil, Cars, Μinions είναι μόνο μερικά από τα αγαπημένα παιχνίδια των παιδιών που θέλουν τόσο πολύ να τα παίξουν και να τα κάνουν πρωταγωνιστές της φαντασίας τους. Εμείς για τα δώρα των παιδιών επιλέγουμε τα Public γιατί μας προσφέρουν μια ευρεία γκάμα επιλογών σε τιμές προσιτές ενώ στα συν της επιλογής έγκειται και το γεγονός ότι οι πωλητές είναι εξυπηρετητικοί και μπορούν να μας βοηθήσουν να βρούμε το παιχνίδι που ταιριάζει στα ενδιαφέροντα και τις ανάγκες του κάθε παιδιού. Λίγο πριν ξεχυθούμε στην αγορά για να αγοράσουμε τα παιχνίδια που θα προσφέρουμε στα παιδιά καλό θα είναι να έχουμε κατά νου ότι δεν είναι όλα τα παιχνίδια κατάλληλα για όλα τα παιδιά και το σημαντικότερο όλων ότι το παιχνίδι εκτός από το να ψυχαγωγεί θα πρέπει να τις αναπτύσσει δεξιότητες και να ενθαρρύνει την φαντασία και την δημιουργικότητα του παιδιού. [caption id="attachment_25874" align="aligncenter" width="641"] Δώστε χαρά στο παιδί σας με το κατάλληλο δώρο![/caption] Πώς να διαλέξετε παιχνίδια για το παιδί\nΤο ακριβό παιχνίδι δεν σημαίνει πως είναι το καλύτερο ή το καταλληλότερο για το παιδί σας.\nΕπιλέξτε παιχνίδια που να ταιριάζουν με την ηλικία του παιδιού. Στα περισσότερα παιχνίδια αναγράφεται η ηλικία των παιδιών στα οποία απευθύνεται το συγκεκριμένο παιχνίδι. Μην ξεχνάτε πως όσο μικρότερη είναι η ηλικία του, τόσο απλούστερη πρέπει να είναι και η «λογική» του παιχνιδιού. Τα πολύ δύσκολα, «περίπλοκα» παιχνίδια, δεν κεντρίζουν το ενδιαφέρον του αλλά αντίθετα μπορούν να δημιουργήσουν μέσα του συναίσθημα ανικανότητας και επιθυμία καταστροφής του.\nΤα μικρά κομμάτια ενός παιχνιδιού ή οι μπίλιες δεν πρέπει να είναι κάτω από 4,5 εκ.\nΑντικείμενα που θα προκαλέσουν τραυματισμούς, δεν πρέπει να μπορούν να εκτοξευθούν από το παιχνίδι.\nΔεν πρέπει να υπάρχουν οξείες γωνίες στο παιχνίδι.\nTo παιχνίδι πρέπει να φέρει την σήμανση CE βάσει της οποίας ο κατασκευαστής μας γνωρίζει ότι παρέχει την ασφάλεια στο εν λόγο παιχνίδι.\nΠρέπει να υπάρχουν οδηγίες χρήσης στα Ελληνικά σε κάθε συσκευασία του παιχνιδιού, ώστε το παιδί βοηθώντας το κάποιος μεγαλύτερο, να μπορεί να το συναρμολογήσει και να το χρησιμοποιήσει παίζοντας το, βοηθώντας έτσι την ανάπτυξη της ευστροφίας την ανάδειξη της ενεργητικότητας του αλλά και της δεξιοτεχνίας του.\nΑγοράζουμε πάντα παιχνίδια από επώνυμα καταστήματα.\nΑποφεύγουμε, επίσης, την αγορά παιχνιδιών με μακριά μαλλιά ή γούνα για μωρά κάτω του 1 έτους, γιατί και αυτά είναι δυνατόν να προκαλέσουν πνιγμό.\nΤα set χημείας και τα παιχνίδια που συμπεριλαμβάνουν ηλεκτρικά εξαρτήματα ή εξαρτήματα που θερμαίνονται, θα πρέπει να δίνονται σε παιδιά άνω των 10 ετών και ιδανικά να χρησιμοποιούνται υπό την επίβλεψη ενηλίκων.\nΔεν αγοράζουμε παιχνίδια που εκ της φύσεως τους (πιστόλια με πλαστικά σφαιρίδια, dvd με περίεργες φιγούρες) διαταράσσουν την ήρεμη ψυχοσύνθεση των παιδιών και τους δημιουργούν φοβικές και επιθετικές τάσεις, μέλημά μας είναι από το παιχνίδι το παιδί να δημιουργεί, να αναπτύσσεται και να ωριμάζει, ώστε να ετοιμάζεται για την μετάβαση του στην επόμενη ηλικιακή φάση.\nΜην παρασύρεστε από τις διαφημίσεις παιχνιδιών και προτού αγοράσετε κάποιο παιχνίδι να εξετάζετε ποια είναι η χρησιμότητά του. Θα διαπιστώσετε ότι συχνά τα παιδιά απογοητεύονται όταν αντικρίσουν και πιάσουν στα χέρια τους ένα παιχνίδι που διαφημιζόταν στην τηλεόραση. Όταν το δουν από κοντά, συνήθως είναι πολύ μικρότερο, λιγότερο όμορφο κ.λπ. Bοηθήστε τα, λοιπόν, να μάθουν να συγκρίνουν.\nΚάνοντας μια βόλτα στα Public είδαμε, εντυπωσιαστήκαμε και σας προτείνουμε έξυπνες και προπαντώς οικονομικές προτάσεις παιχνιδιών για τα πιτσιρίκια σας. Με μόλις 20 ευρώ μπορείτε να χαρίσετε απίθανες στιγμές παιχνιδιού και δημιουργικότητας στα μικράς μας. Ας δούμε λοιπόν τι επιλέξαμε για τους λιλιπούτειους μπόμπιρες: Το σετ Άη Βασίλης με Έλκηθρο από την Προσχολική Σειρά 1·2·3 της Playmobil είναι ένα ιδανικό παιχνίδι για τα παιδιά άνω των 18 μηνών καθώς αναπτύσσει τη φαντασία και τις ικανότητές τους. Βοήθησε τον Άγιο Βασίλη να παραδώσει τα δώρα με το έλκηθρο και τους τάρανδους. Με ένα φωτεινό και πολύχρωμο σχεδιασμό και μεγάλα, στρογγυλεμένα κομμάτια, αυτό Playmobil 1.2.3 σετ είναι ιδανικό για τα μικρά παιδιά. Το σετ περιλαμβάνει φιγούρα Άγιου Βασίλη, φιγούρα αγγέλου, τρεις τάρανδους, έλκηθρο και την τσάντα δώρων. [caption id="attachment_25875" align="aligncenter" width="641"] Playmobil σετ Άη Βασίλης με Έλκηθρο[/caption] Ο Προσχολικός Εξυπνούλης Ηλεκτρονική Εγκυκλοπαίδεια AS είναι ένα πανέξυπνο παιχνίδι της εκπαιδευτικής σειράς Εξυπνούλης! Διαθέτει μια μεγάλη ποικιλία καρτών με ερωτήσεις (από 6 διαφορετικές κατηγορίες) για να βοηθήσει το παιδί σας να αποκτήσει τις πρώτες του γνώσεις διασκεδάζοντας!Κατάλληλο για παιδιά από 3 ετών και μεγαλύτερα. Ποιο παιδί δεν αγαπά την Μονόπολη; Εμείς πάντως δεν μπορούμε να πούμε όχι σε μια παρτίδα της Μonopoly Junior για παιδιά! Διάλεξε το πιόνι σου και ξεκίνα! Μέτρα χρήματα, πάρε μετρητά και κέρδισε! Μέσα από την Junior έκδοση της Monopoly τα παιδιά μπορούν να μάθουν να κερδίζουν διασκεδαστικά! Ένα παιδικό επιτραπέζιο για 2 έως 4 παίκτες. Κατάλληλο για παιδιά ηλικίας 5 ετών και μεγαλύτερα. Για τα αγόρια που αγαπούν τα ρομπότ αλλά και τη ζωγραφική το παιχνίδι Κατασκευή ρομπότ ζωγράφος είναι ό,τι ακριβώς θέλουν. Κατασκευάστε ένα ρομπότ που είναι ένας καλλιτέχνης! Το ρομπότ Doodle είναι σχεδιασμένο όταν κινείτε να κάνει χρωματιστά σχέδια στο χαρτί. Είναι απίθανο που θα έχεις κατασκευάσει μόνος σου ένα τέτοιο έξυπνο μηχάνημα. Περιέχονται οδηγίες στα Ελληνικά. [caption id="attachment_25876" align="aligncenter" width="641"] Super Hero Mashers Transformers[/caption] Και φυσικά δεν μπορούσαμε να μην ξεχωρίσουμε τις απίθανες φιγούρες των Super Hero Mashers. Δάνεισε στο ρομπότ ένα χέρι ή ένα πόδι. O σούπερ ήρωας μπορεί να γίνει ακόμα πιο δυνατός με τα μέλη άλλων Hero Mashers και διαθέτει ένα γρανάζι για τη μάχη! Όλα τα μέρη του αφαιρούνται, για να μπορείς να τα αλλάξεις με άλλα Hero Masher φιγούρων (πωλούνται ξεχωριστά) που μπορούν να του δώσουν διαφορετικές δυνάμεις. Εξόπλισέ τον με τον εκτοξευτή του ή με άλλο όπλο από άλλη φιγούρα!Ζήσε Mash Up Transformers περιπέτειες με τον αγαπημένο σου ήρωα.Οι φιγούρες Transformers Hero Mashers μπορούν και προσαρμόζονται. Κεφάλι, χέρια και πόδια αφαιρούνται. Προτεινόμενη ηλικία: 4 ετών και άνω Οι λιλιπούτειες φίλες μας που αγαπούν τη μόδα, τις χειροτεχνίες, τις κούκλες αλλά και τις εικαστικές δημιουργίες μπορούν να διασκεδάσουν με: Την Fisher Price Ντόρα Απίθανες Περιπέτειες. Η Ντόρα είναι πάντα έτοιμη για νέες περιπέτειες! Με απαλά μαλλιά & τη δική της χτένα! Διατίθεται σε 8 σχέδια. [caption id="attachment_25877" align="aligncenter" width="641"] Παιδική Χαρά Σετ Παιχνιδιού Πέππα[/caption] Την Παιδική Χαρά - Σετ Παιχνιδιού Πέππα όπου είναι διαθέσιμη σε 4 διαφορετικά σχέδια. Κάθε σετ πωλείται ξεχωριστά μαζί με φιγούρα. Η Πέππα είναι ένα αστείο γουρουνάκι που ζει τις καθημερινές του περιπέτειες όπως κάθε παιδί της ηλικίας της: πηγαίνει σχολείο, παίζει, κάνει ποδηλατο, επισκέπτεται τον παππού και τη γιαγιά, πηγαίνει εκδρομές. Ζει σε μια παραδοσιακή οικογένεια, όπου είναι εύκολο να αναγνωρίσει κανείς διάφορους κοινωνικούς ρόλους. Η τηλεοπτική σειρά προάγει αρχές όπως είναι η φιλία, η καλοσύνη, η πίστη, η σημασία της οικογένειας. Η συλλογή των παιχνιδιών, σχεδιασμένη για τα παιδιά προσχολικής ηλικίας, θέλει να αναβιώσει τον κόσμο της Πέππα προσφέροντας μια πιστή αναπαραγωγή του περιβάλλοντος στο οποίο ζει και τους χαρακτήρες που την περιβάλλουν. Κατάλληλο για παιδιά 3 ετών και άνω To Σετ Κατασκευής Κοσμημάτων Disney Frozen Snow Queen Jewels που περιλαμβάνει 2 σετ, ένα σετ για να δημιουργήσουν κοσμήματα με χάντρες & κορδέλλες & διακοσμήσεις από τις Πριγκήπισσες της Disney και ένα σετ με σφραγίδες από τις Πριγκήπισσες της Disney. Το KiDLAB Αρωματοποιία - 2 Αρώματα - Μέλι, Καρύδα που είναι μια σειρά δημιουργίας αρωμάτων για τους επίδοξους αρωματοποιούς. Τώρα μπορείς να φτιάξεις το δικό σου άρωμα εύκολα και γρήγορα έχοντας στη διάθεσή σου όλα τα απαραίτητα υλικά! [caption id="attachment_25878" align="aligncenter" width="641"] KiDLAB Αρωματοποιία[/caption] To Play-Doh DohVinci Style and Store Vanity δίνει στα κορίτσια τη δυνατότητα να ζωγραφίουν με την προσωπική τους πινελιά σχεδίου! Είναι πανεύκολο στη χρήση και όλοι μπορούν να τα καταφέρουν! Κορίτσια, φτιάξτε 3D σχέδια & γραμμές και απογειώστε τη δημιουργία σας με στιλάτες λεπτομέρειες! Στόχευσε, πίεσε, βάλε φαντασία και σχεδίασε το επόμενο αριστούργημά σου! Το σετ περιλαμβάνει: βάση, καθρεφτάκι, συρτάρι, επιπρόσθετα σχέδια, καπάκι σχεδίου, εργαλείο σκαλίσματος, εργαλείο σχεδίου Styler, 4 σωληνάκια Deco PopΈνα παιχνίδι κατάλληλο για παιδιά ηλικίας 6 ετών και μεγαλύτερα. Κωνσταντίνα Ντουντούμη - InfoKids.gr\nΤα Χριστούγεννα θέλουν παιχνίδι. Και το παιχνίδι θα το βρεις στα Public!\nΟι ήρωες της ταινίας Playmobil έρχονται στα καταστήματα Public!\nΗ μαγεία των Χριστουγέννων: Τα καλύτερα δώρα για παιδιά!


Ειδικό Θέμα: S&P500, Αποδόμηση Αποδόσεων, Εκτίμηση & Προοπτικές, Εταιρικής Κερδοφορίας και Αποτιμήσεων | Τράπεζα Πειραιώς\nΟικονομική Ανάλυση & Επενδυτική Στρατηγική Διεθνής Οικονομία και Αγορές S&P500, Αποδόμηση Αποδόσεων, Εκτίμηση... και Αποτιμήσεων\nΕιδικό Θέμα: S&P500, Αποδόμηση Αποδόσεων, Εκτίμηση & Προοπτικές, Εταιρικής Κερδοφορίας και Αποτιμήσεων\nΠαρουσιάζουμε μια μεθοδολογία αποδόμησης των αποδόσεων ενός μετοχικού δείκτη σε τρεις υποκείμενους παράγοντες: Την μερισματική απόδοση, τον ρυθμό μεταβολής των κερδών ανά μετοχή και τον ρυθμό μεταβολής του λόγου τιμής προς κέρδη.\nΗ μέση διαχρονική μεταβολή των αποδόσεων του S&P500 καθορίζεται ως επί το πλείστων από τις μεταβολές των κερδών των εταιρειών-μελών του μετοχικού δείκτη. Διαχρονικά, το 66% των μέσων αποδόσεων του δείκτη προήλθε από την μέση αύξηση των εταιρικών κερδών, το 30% από την μερισματική απόδοση ενώ μόλις το 4% από την μέση μεταβολή των αποτιμήσεων (μεταβολή λόγου Ρ/Ε). Ωστόσο, η επίδραση του κάθε παράγοντα στις μετοχικές αποδόσεις είναι συνδεδεμένη και με την περίοδο που εξετάζουμε κάθε φορά.\nΑν και η επίδραση των αποτιμήσεων στην μέση μετοχική απόδοση είναι μηδενική σε πολύ μακροχρόνιους ορίζοντες, οι διακυμάνσεις των αποδόσεων επηρεάζονται κατά ένα μεγάλο βαθμό από τις μεταβολές στις αποτιμήσεις. Πιο συγκεκριμένα οι απόλυτες μεταβολές του δείκτη P/E ερμηνεύουν περίπου το 50% της εξέλιξης των αποδόσεων του S&P500 τα τελευταία 44 χρόνια. Το εύρημα αυτό είναι συνεπές με επιστημονικά συμπεράσματα όπου οι προσδοκίες των επενδυτών μπορούν να δημιουργήσουν σημαντική μεταβλητότητα και αποκλίσεις από τα θεμελιώδη, αλλά μακροχρόνια δεν επηρεάζουν σημαντικά τις μετοχικές αποδόσεις.\nΧρησιμοποιώντας ξεχωριστά υποδείγματα για να προβλέψουμε τους επιμέρους υποκείμενους παράγοντες εκτιμούμε ένα μέσο επίπεδο του λόγου P/E για τον S&P500 προς το 15 στο τέλος του 2016 και περαιτέρω πτωτική πορεία το 2017 στο 14 πλησιάζοντας προς την δίκαιη τιμή του (κοντά στο 13). Πτωτική τάση συνεπάγεται και για τον μέσο ρυθμό μεταβολής των κερδών ανά μετοχή του δείκτη τα οποία αναμένεται να είναι μόλις κατά 0,66% υψηλότερα το 2016 σε σχέση με το προηγούμενο έτος. Για το 2017 οι εκτιμήσεις καταλήγουν σε σχεδόν μηδενικό ρυθμό μεταβολής των κερδών.\nΣύμφωνα πάντα με τα υποδείγματα αυτά, η προβλεπόμενη πορεία του δείκτη S&P500 είναι προς το επίπεδο των 1780 μονάδων στο τέλος του 2016 κινούμενος σε εύρος μεταξύ 1608 και 1962 μονάδων. Αντίστοιχα για το 2017 το επίπεδο του δείκτη αναμένεται να είναι στις 1670 μονάδες με μεταβολές μεταξύ των 1456 και 1910 μονάδων.\nS&P500, Αποδόμηση Αποδόσεων, Εκτίμηση & Προοπτικές, Εταιρικής Κερδοφορίας και Αποτιμήσεων\n(Αρχείο | 765 KB)